

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 26/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 507/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6Θ0ΗΩΨΑ-ΘΨΧ | **«Αδυναμία εκτέλεσης εργασιών ηλεκτροφωτισμού για αντιμετώπιση εκτάκτων αναγκών Δ.Ε. Αρταίων από το συνεργείο ηλεκτροφωτισμού εκτός ωραρίου εργασίας»** |

Στην Άρτα σήμερα την δεκάτη εβδόμη (17) του μηνός Σεπτεμβρίου του έτους 2018 ημέρα Δευτέρα και ώρα 19,00 , το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 21625/13-9-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος 12. Γραμματικού-Παπατσίμπα Θεανώ | 1. Σφήκας Δημήτριος 2. Κουτρούμπα Άννα-Μαρία 3. Μιλτιάδους Γεώργιος 4. Βλάχος Μιχαήλ 5. Παπαλέξης Ιωάννης 6. Κατσαντούλα Αναστασία 7. Παπαιωάννου Κωνσταντίνος 8. Κιτσαντά Ευαγγελίτσα 9. Παπάζογλου Χαράλαμπος 10. Πετανίτης Δημητριος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη | 1. Ζυγουβέλης Παναγιώτης 2. Βασιλάκη-Μητρογιώργου Βικτωρία 3. Βλάρας Γρηγόριος 4. Παπακίτσος Στέφανος 5. Ξυλογιάννης Άγγελος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πολυδρόσου, Ράχης,Βλαχέρνας, Κορφοβουνίου,Δαφνωτής, Φανερωμένης, Καλογερικού και Γραμμενίτσας, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (13) έκτακτων θεμάτων, για τα οποία θα ληφθούν αποφάσεις, μετά το τέλος των τακτικών θεμάτων.

Ο κ. Παπάζογλου αποχώρησε κατά τη συζήτηση του 1ου τακτικού θέματος. Η κα Κατσαντούλα ο κ. Πετανίτης , ο κ. Παπαιωάννου και ο κ. Μπαλάγκας αποχώρησαν μετά τη συζήτηση των τακτικών θεμάτων. Η κα Κιτσαντά βρισκόταν εκτός αίθουσας κατά τη συζήτηση του 8ου εκτακτου θέματος.

Το Δημοτικό Συμβούλιο ομόφωνα εξέδωσε ψήφισμα, ΚΑΤΑ του άρθρου 4 του Σχεδίου της Υπουργικής Απόφασης, η οποία αφορά τη ρύθμιση των θεμάτων εμπορίας και διακίνησης ακτινιδίων, ζητώντας την άμεση αποσυρσή του.

Ο Πρόεδρος κήρυξε την έναρξη της συνεδρίασης και εισηγούμενος το 11ο τακτικό  θέμα της ημερήσιας διάταξης « Αδυναμία εκτέλεσης εργασιών ηλεκτροφωτισμού για αντιμετώπιση εκτάκτων αναγκών Δ.Ε. Αρταίων από το συνεργείο ηλεκτροφωτισμού εκτός ωραρίου εργασίας» έδωσε το λόγο στον αρμόδιο Αντιδήμαρχο κ. Ζερβα ο οποίος παίρνοντας το λόγο έθεσε υπόψη του Συμβουλίου τα εξής:

Στο συνεργείο ηλεκτροφωτισμού του Δήμου Αρταίων τη δεδομένη στιγμή απασχολούνται οι παρακάτω υπάλληλοι:

\*Μαρέτης Απόστολος, τεχνίτης ηλεκτρολόγος, μόνιμος υπάλληλος, πλήρης απασχόληση.

\*Τσώλης Χαράλαμπος, εγκαταστάτης ηλεκτρολόγος ο οποίος μετακινήθηκε στο Δήμο Αρταίων από τη ΔΕΥΑΑ με την αρ. 18563/26-5-2017 απόφαση Δημάρχου.

\*Μάλλιος Λάμπρος, Χειριστής Μηχανημάτων έργου ο οποίος τοποθετήθηκε στο Τμήμα Η/Μ Έργων, Ηλεκτροφωτισμού και Εξοικονόμησης Ενέργειας με την αρ. 11189/16-5-2018 απόφαση Δημάρχου.

\* 2 υπάλληλοι ΔΕ εγκαταστατών ηλεκτρολόγων με δίμηνη σύμβαση η οποία λήγει στις 15 Σεπτεμβρίου 2018.

Ο Απόστολος Μαρέτης κατέχει βεβαίωση αναγγελίας έναρξης άσκησης επαγγελματικών δραστηριοτήτων του Τεχνίτη Ηλεκτρολόγου με αρ. ΑΗ-173, Α’ και Δ’ Ειδικότητας και ο Χαράλαμπος Τσώλης κατέχει την αρ.αδείας Α-3/27-12-2013 Ηλεκτρολόγου Εγκαταστάτη 1ης ομάδας Α’ Ειδικότητας όπως αυτές ορίζονται στο Π.Δ.108/2013.

Σύμφωνα με το Π.Δ.108/2013, άρθρο 4, ο τεχνίτης ηλεκτρολόγος προκειμένου να συντηρεί ηλεκτρολογικές εγκαταστάσεις Α΄ Ειδικότητας (που αφορούν την περίπτωση του Δήμου) θα πρέπει να τελεί υπό την επίβλεψη ηλεκτρολόγου ανώτερης βαθμίδας.

Με την αρ. 773/2017 απόφαση του Δημοτικού Συμβουλίου έγινε η καθιέρωση της 24ωρης απασχόλησης του συνεργείου ηλεκτροφωτισμού με μόνιμο προσωπικό 1 άτομο ΔΕ, ήτοι τον Απόστολο Μαρέτη. Ο Χαράλαμπος Τσώλης δεν συμπεριλήφθηκε στην ανωτέρω απόφαση διότι κατόπιν προφορικής του ενημέρωσης, δεν επιθυμούσε να εκτελεί υπερωριακή απασχόληση λόγω θεμάτων υγείας.

Συνεπώς, ο Χαράλαμπος Τσώλης ασκεί τα καθήκοντα της επίβλεψης μόνο κατά τη διάρκεια του κανονικού ωραρίου.

Λαμβάνοντας υπόψη τα ανωτέρω δεδομένα:

1. Εισηγούμαστε να ανατεθούν σε εξωτερικό συνεργάτη οι εργασίες για την αντιμετώπιση εκτάκτων αναγκών ηλεκτροφωτισμού της Δημοτικής Ενότητας Αρταίων για το χρονικό διάστημα εκτός ωραρίου εργασίας, για Σαββατοκύριακα και αργίες, καθώς ο Απόστολος Μαρέτης δεν μπορεί να εκτελεί ηλεκτρολογικές εργασίες συντήρησης εγκαταστάσεων χωρίς επίβλεψη.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι  
τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των,  
κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος  
κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α. Την Αδυναμία εκτέλεσης εργασιών ηλεκτροφωτισμού για αντιμετώπιση εκτάκτων εκτάκτων αναγκών Δ.Ε. Αρταίων από το συνεργείο ηλεκτροφωτισμού εκτός ωραρίου εργασίας λόγω έλλειψης προσωπικού για το χρονικό διάστημα εκτός ωραρίου εργασίας, για Σαββατοκύριακα και αργίες, καθώς ο Απόστολος Μαρέτης δεν μπορεί να εκτελεί ηλεκτρολογικές εργασίες συντήρησης εγκαταστάσεων χωρίς επίβλεψη.

Β. Την ανάθεση των εργασιών σε εξωτερικό συνεργάτη για την αντιμετώπιση εκτάκτων αναγκών ηλεκτροφωτισμού της Δημοτικής Ενότητας Αρταίων για το χρονικό διάστημα εκτός ωραρίου εργασίας, για Σαββατοκύριακα και αργίες

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 507/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*