

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 26/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 524/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6Ο9ΥΩΨΑ-4ΚΝ | **«Αδυναμία εκτέλεσης της Υπηρεσίας: «Εκπόνηση Επιχειρησιακού Σχεδίου Δήμου Αρταίων για την έξυπνη πόλη» από την Διεύθυνση Προγραμματισμού, Πληροφορικής και περιβαλλοντικών Πολιτικών του Δήμου»** |

Στην Άρτα σήμερα την δεκάτη εβδόμη (17) του μηνός Σεπτεμβρίου του έτους 2018 ημέρα Δευτέρα και ώρα 19,00 , το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 21625/13-9-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος 12. Γραμματικού-Παπατσίμπα Θεανώ | 1. Σφήκας Δημήτριος 2. Κουτρούμπα Άννα-Μαρία 3. Μιλτιάδους Γεώργιος 4. Βλάχος Μιχαήλ 5. Παπαλέξης Ιωάννης 6. Κατσαντούλα Αναστασία 7. Παπαιωάννου Κωνσταντίνος 8. Κιτσαντά Ευαγγελίτσα 9. Παπάζογλου Χαράλαμπος 10. Πετανίτης Δημητριος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη | 1. Ζυγουβέλης Παναγιώτης 2. Βασιλάκη-Μητρογιώργου Βικτωρία 3. Βλάρας Γρηγόριος 4. Παπακίτσος Στέφανος 5. Ξυλογιάννης Άγγελος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πολυδρόσου, Ράχης,Βλαχέρνας, Κορφοβουνίου,Δαφνωτής, Φανερωμένης, Καλογερικού και Γραμμενίτσας, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (13) έκτακτων θεμάτων, για τα οποία θα ληφθούν αποφάσεις, μετά το τέλος των τακτικών θεμάτων.

Ο κ. Παπάζογλου αποχώρησε κατά τη συζήτηση του 1ου τακτικού θέματος. Η κα Κατσαντούλα ο κ. Πετανίτης , ο κ. Παπαιωάννου και ο κ. Μπαλάγκας αποχώρησαν μετά τη συζήτηση των τακτικών θεμάτων. Η κα Κιτσαντά βρισκόταν εκτός αίθουσας κατά τη συζήτηση του 8ου εκτακτου θέματος.

Το Δημοτικό Συμβούλιο ομόφωνα εξέδωσε ψήφισμα, ΚΑΤΑ του άρθρου 4 του Σχεδίου της Υπουργικής Απόφασης, η οποία αφορά τη ρύθμιση των θεμάτων εμπορίας και διακίνησης ακτινιδίων, ζητώντας την άμεση αποσυρσή του.

Ο Πρόεδρος κήρυξε την έναρξη της συνεδρίασης και εισηγούμενος το 5ο έκτακτο  θέμα της ημερήσιας διάταξης «Αδυναμία εκτέλεσης της Υπηρεσίας: «Εκπόνηση Επιχειρησιακού Σχεδίου Δήμου Αρταίων για την έξυπνη πόλη» από την Διεύθυνση Προγραμματισμού, Πληροφορικής και περιβαλλοντικών Πολιτικών του Δήμου» έδωσε το λόγο στον Γενικό Γραμματέα του Δήμου κ. Σερβετά ο οποίος παίρνοντας το λόγο έθεσε υπόψη του Συμβουλίου τα εξής:

Ο Δήμος Αρταίων θέλοντας να προσαρμοστεί στις μεταβαλλόμενες συνθήκες του μέλλοντος και να εκμεταλλευτεί τις ευκαιρίες για βιώσιμη ανάπτυξη μέσω των Τεχνολογιών Τηλεπικοινωνιών και Πληροφορικής που του επιτρέπουν την ολοένα και μεγαλύτερη βελτίωση των ποιότητας ζωής των κατοίκων της, επιθυμεί να εκπονήσει ένα Επιχειρησιακό Σχέδιο για την έξυπνη πόλη. Οι στρατηγικές για μια έξυπνη πόλη αποτελούν μια σύνθετη διαδικασία με επιθυμητές πρωτοβουλίες στο πλαίσιο:

• της έξυπνης διακυβέρνησης,

• των έξυπνων πολιτών,

• της έξυπνης διαβίωσης,

• της έξυπνης κινητικότητας,

• της έξυπνης οικονομίας και

• του έξυπνου περιβάλλοντος.

Η Διεύθυνση Προγραμματισμού, Πληροφορικής και Περιβαλλοντικών Πολιτικών του Δήμου μας, αδυνατεί να εκπονήσει την ως άνω υπηρεσία σύμφωνα με την από 14-9-2018 βεβαίωση, λόγω τεχνικής αδυναμίας και έλλειψης εξειδικευμένων γνώσεων που απαιτείται για το αντικείμενο αυτό και λόγω έλλειψης προσωπικού (ΠΕ Πληροφορικής).

Η «Εκπόνηση Επιχειρησιακού Σχεδίου Δήμου Αρταίων για την έξυπνη πόλη» θα περιλαμβάνει τη στάθμιση της υπάρχουσας κατάστασης, την ανάλυση συναφών πρωτοβουλιών σε παγκόσμιο επίπεδο, και τη χάραξη μιας σειράς από δράσεις αναφοράς που μπορούν να ξεδιπλωθούν σε διάστημα πέντε (5) ετών, με αντίστοιχο χρονικό ορίζοντα απόδοσης. Η υλοποίηση αυτού του Σχεδίου εκτός της ενίσχυσης της Καινοτομίας και της Επιχειρηματικότητας, λόγω συγκοινωνούντων παραγόντων, θα επηρεάσει άκρως θετικά και σημαντικά, και άλλους τομείς της τοπικής οικονομίας και ζωής με προφανή τα πολλαπλασιαστικά αποτελέσματα.

Επομένως η Διεύθυνση Προγραμματισμού, Πληροφορικής και Περιβαλλοντικών Πολιτικών προτείνει, η «Εκπόνηση Επιχειρησιακού Σχεδίου Δήμου Αρταίων για την έξυπνη πόλη», να γίνει μέσω προγραμματικής σύμβασης από το ΤΕΙ Ηπείρου, το οποίο μας διαβεβαίωσε, μετά σχετική πρόσκλησή μας, ότι δύναται να εκπονήσει το παραπάνω Επιχειρησιακό Σχέδιο, μέσω ερευνητικού προγράμματος του Ειδικού Λογαριασμού Κονδυλίων Έρευνας.

Εισηγούμαστε την αδυναμία εκτέλεσης της παραπάνω υπηρεσίας από τη Διεύθυνση Προγραμματισμού, Πληροφορικής και Περιβαλλοντικών Πολιτικών του Δήμου και τη σύμφωνη γνώμη του Δημοτικού Συμβουλίου για την εκπόνησή της από το ΤΕΙ Ηπείρου, μέσω προγραμματικής σύμβασης με τον Ειδικό Λογαριασμό Κονδυλίων Έρευνας.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Την αδυναμία εκτέλεσης του σχεδίου: «Εκπόνηση Επιχειρησιακού Σχεδίου Δήμου Αρταίων για την έξυπνη πόλη» από την Διεύθυνση Προγραμματισμού, Πληροφορικής και Περιβαλλοντικών Πολιτικών του Δήμου.

Β.- Την υλοποίηση του σχεδίου: «Εκπόνηση Επιχειρησιακού Σχεδίου Δήμου Αρταίων για την έξυπνη πόλη», μέσω ερευνητικού προγράμματος, με σύναψη προγραμματικής σύμβασης με τον Ειδικό Λογαριασμό Κονδυλίων Έρευνας του Τεχνολογικού Εκπαιδευτικού Ιδρύματος Ηπείρου.

Αναθέτει κάθε παραπέρα ενέργεια στον κ. Δήμαρχο.

**Η απόφαση αυτή έλαβε αριθ. 524/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*