

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 26/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 528/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΨΙ05ΩΨΑ-ΤΛ3 | **«Επί αιτήσεως Δημητρίου Φούκα αναδόχου του έργου "Επισκευές και επεκτάσεις ασφαλτικών οδοστρωμάτων Δήμου Αρταίων»** |

Στην Άρτα σήμερα την δεκάτη εβδόμη (17) του μηνός Σεπτεμβρίου του έτους 2018 ημέρα Δευτέρα και ώρα 19,00 , το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 21625/13-9-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος 12. Γραμματικού-Παπατσίμπα Θεανώ | 1. Σφήκας Δημήτριος 2. Κουτρούμπα Άννα-Μαρία 3. Μιλτιάδους Γεώργιος 4. Βλάχος Μιχαήλ 5. Παπαλέξης Ιωάννης 6. Κατσαντούλα Αναστασία 7. Παπαιωάννου Κωνσταντίνος 8. Κιτσαντά Ευαγγελίτσα 9. Παπάζογλου Χαράλαμπος 10. Πετανίτης Δημητριος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη | 1. Ζυγουβέλης Παναγιώτης 2. Βασιλάκη-Μητρογιώργου Βικτωρία 3. Βλάρας Γρηγόριος 4. Παπακίτσος Στέφανος 5. Ξυλογιάννης Άγγελος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πολυδρόσου, Ράχης,Βλαχέρνας, Κορφοβουνίου,Δαφνωτής, Φανερωμένης, Καλογερικού και Γραμμενίτσας, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (13) έκτακτων θεμάτων, για τα οποία θα ληφθούν αποφάσεις, μετά το τέλος των τακτικών θεμάτων.

Ο κ. Παπάζογλου αποχώρησε κατά τη συζήτηση του 1ου τακτικού θέματος. Η κα Κατσαντούλα ο κ. Πετανίτης , ο κ. Παπαιωάννου και ο κ. Μπαλάγκας αποχώρησαν μετά τη συζήτηση των τακτικών θεμάτων. Η κα Κιτσαντά βρισκόταν εκτός αίθουσας κατά τη συζήτηση του 8ου εκτακτου θέματος.

Το Δημοτικό Συμβούλιο ομόφωνα εξέδωσε ψήφισμα, ΚΑΤΑ του άρθρου 4 του Σχεδίου της Υπουργικής Απόφασης, η οποία αφορά τη ρύθμιση των θεμάτων εμπορίας και διακίνησης ακτινιδίων, ζητώντας την άμεση αποσυρσή του.

Ο Πρόεδρος κήρυξε την έναρξη της συνεδρίασης και εισηγούμενος το 9ο έκτακτο  θέμα της ημερήσιας διάταξης « Επί αιτήσεως Δημητρίου Φούκα αναδόχου του έργου "Επισκευές και επεκτάσεις ασφαλτικών οδοστρωμάτων Δήμου Αρταίων» έθεσε υπόψη του συμβουλίου την από 11-9-2018 αίτηση του αναδόχου του παραπάνω έργου Δημητρίου Φούκα, με την οποία ζητά παράταση περαίωσης του έργου έως 30-11-2018.

Στη συνέχεια αναγνώστηκε η εισήγηση της ΤΥΔ στην οποία αναφέρονται τα εξής:

Στις 19 του μηνός Σεπτεμβρίου 2017, υπογράφηκε το συμφωνητικό της εργολαβίας με τον ανάδοχο κ. Δημήτριο Φούκα - Ε.Δ.Ε., σύμφωνα με το οποίο το έργο έπρεπε να περατωθεί μέχρι την 19 Σεπτεμβρίου 2018.

Αντικείμενο του έργου είναι η επισκευή και η επέκταση ασφαλτικών οδοστρωμάτων σε διάφορες περιοχές τόσο στον αστικό ιστό της πόλης της Άρτας όσο και σε τμήματα άλλων Τοπικών Κοινοτήτων.

Μέχρι σήμερα έχει υλοποιηθεί σχεδόν το 95 % των εργασιών.

Με την από 11-9-2018 αίτησή του ο ανάδοχος ζητά παράταση προθεσμίας περάτωσης του έργου έως 30-11-2018.

Η καθυστέρηση οφείλετε στο ότι στο τμήμα που κατασκευάστηκε στις Κιρκιζάτες απαιτήθηκε λεπτομερής αποτύπωση για την διευθέτηση των όμβριων υδάτων, συνεννόηση με τους παρακείμενους ιδιοκτήτες, καθώς και λόγω του ποτίσματος των χωραφιών στους καλοκαιρινούς μήνες, δεν ήταν εφικτό να ολοκληρωθούν οι εργασίες σύνδεσης του δικτύου των όμβριων υδάτων με τους παρακείμενους αύλακες.

Μετά από τα παραπάνω προτείνεται η χορήγηση παράτασης έως 30-11-2018 και παρακαλούμε να αποφασίσετε σχετικά.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι  
τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των,  
κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος  
κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α. Αποδέχεται το αίτημα του αναδόχου Δημητρίου Φούκα για παράταση συμβατικής προθεσμίας εκτέλεσης του έργου «Επισκευές και επεκτάσεις ασφαλτικών οδοστρωμάτων Δήμου Αρταίων» και εγκρίνει την  παράταση της συμβατικής προθεσμίας περαίωσης του ανωτέρω έργου έως τις 30-11-2018 για να ολοκληρωθεί το έργο, σύμφωνα με την εισήγηση της ΤΥΔ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 528/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*