

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 26/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 497/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ψ43ΟΩΨΑ-ΥΝΚ | **«Λήψη κατ’ αρχήν σύμφωνης γνώμης επί αιτήματος της Περιφέρειας Ηπείρου για αγορά ακινήτου του Δήμου Αρταίων στην περιοχή Ελεούσας Άρτας με σκοπό την ανέγερση Διοικητηρίου για τη στέγαση των υπηρεσιών της ΠΕ Άρτας Περιφέρειας Ηπείρου»** |

Στην Άρτα σήμερα την δεκάτη εβδόμη (17) του μηνός Σεπτεμβρίου του έτους 2018 ημέρα Δευτέρα και ώρα 19,00 , το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 21625/13-9-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος 12. Γραμματικού-Παπατσίμπα Θεανώ | 1. Σφήκας Δημήτριος 2. Κουτρούμπα Άννα-Μαρία 3. Μιλτιάδους Γεώργιος 4. Βλάχος Μιχαήλ 5. Παπαλέξης Ιωάννης 6. Κατσαντούλα Αναστασία 7. Παπαιωάννου Κωνσταντίνος 8. Κιτσαντά Ευαγγελίτσα 9. Παπάζογλου Χαράλαμπος 10. Πετανίτης Δημητριος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη | 1. Ζυγουβέλης Παναγιώτης 2. Βασιλάκη-Μητρογιώργου Βικτωρία 3. Βλάρας Γρηγόριος 4. Παπακίτσος Στέφανος 5. Ξυλογιάννης Άγγελος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πολυδρόσου, Ράχης,Βλαχέρνας, Κορφοβουνίου,Δαφνωτής, Φανερωμένης, Καλογερικού και Γραμμενίτσας, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (13) έκτακτων θεμάτων, για τα οποία θα ληφθούν αποφάσεις, μετά το τέλος των τακτικών θεμάτων.

Ο κ. Παπάζογλου αποχώρησε κατά τη συζήτηση του 1ου τακτικού θέματος. Η κα Κατσαντούλα ο κ. Πετανίτης , ο κ. Παπαιωάννου και ο κ. Μπαλάγκας αποχώρησαν μετά τη συζήτηση των τακτικών θεμάτων. Η κα Κιτσαντά βρισκόταν εκτός αίθουσας κατά τη συζήτηση του 8ου εκτακτου θέματος.

Το Δημοτικό Συμβούλιο ομόφωνα εξέδωσε ψήφισμα, ΚΑΤΑ του άρθρου 4 του Σχεδίου της Υπουργικής Απόφασης, η οποία αφορά τη ρύθμιση των θεμάτων εμπορίας και διακίνησης ακτινιδίων, ζητώντας την άμεση αποσυρσή του.

Ο Πρόεδρος κήρυξε την έναρξη της συνεδρίασης και εισηγούμενος το 1ο τακτικό θέμα της ημερήσιας διάταξης « Λήψη κατ’ αρχήν σύμφωνης γνώμης επί αιτήματος της Περιφέρειας Ηπείρου για αγορά ακινήτου του Δήμου Αρταίων στην περιοχή Ελεούσας Άρτας με σκοπό την ανέγερση Διοικητηρίου για τη στέγαση των υπηρεσιών της ΠΕ Άρτας Περιφέρειας Ηπείρου» έδωσε το λόγο στον κ. Δήμαρχο οποίος έθεσε υπόψη του Συμβουλίου τα εξής:

Με το αριθμ. οικ. 119146/991/31-8-2018 συνημμένο έγγραφο της Περιφέρειας Ηπείρου με θέμα «Αγορά ακινήτου για την ανέγερση Διοικητηρίου από Περιφέρεια Ηπείρου» κατατέθηκε αίτημα στο Δήμο Αρταίων για την ανέγερση του Διοικητηρίου ΠΕ Άρτας, μετά από αγορά στην οποία προτίθεται να προβεί από τον ιδιοκτήτη Δήμο Αρταίων, στο ακίνητο υπ.στοιχ. 01, εμβαδού 4.470,55 τ.μ., που καταλαμβάνει το Ο.Τ .450 της υπ΄αριθμ. 1/2005 Π.Ε., περιοχής Ελεούσας Άρτας, που εγκρίθηκε με την υπ΄ αριθμ. 2991/04/17-10-2005 απόφαση του Νομάρχη Άρτας στον τόμο 812,με α.α.28.

Σύμφωνα με το σχετικό έγγραφο η ανέγερση του Διοικητηρίου για τη στέγαση των υπηρεσιών της Π.Ε. Άρτας αποτελεί έργο πρώτης προτεραιότητας για την Περιφέρεια Ηπείρου και προέκυψε μετά από σχετική έρευνα και εξέταση διαφόρων προτάσεων και επιλογών.

Το ακίνητο στην παρούσα φάση έχει ως χρήση στην Εγκεκριμένη Πράξη Εφαρμογής, την ανέγερση Σχολείου στην περιοχή της Ελεούσας. Για την υλοποίηση της άνω αγοράς ακινήτου, απαιτείται τροποποίηση της Πράξης Εφαρμογής Ελεούσας, όπου βρίσκεται το ακίνητο και συγκεκριμένα εντοπισμένη τροποποίηση της χρήσης αυτού από χώρο σχολείου σε χώρο διοίκησης με επίσης και τροποποίηση των ορών δόμησης.

Με την επικείμενη τροποποίηση της Πράξης Εφαρμογής Ελεούσας, ο Δήμος Αρταίων θα μεταφέρει τη χρήση για την ανέγερση του Σχολείου Ελεούσας, σε παρακείμενο οικόπεδο με χρήση στην παρούσα φάση ως «Τράπεζα Γής».

Η διαδικασία που θα ακολουθηθεί εμπίπτει στο άρθρο 186 «Εκποίηση ακινήτων» του Ν. 3463/2006 «Δημοτικός και Κοινοτικός Κώδικας», για την απευθείας εκποίηση ακινήτων με πώληση του ακινήτου, όπως προβλέπεται από τη σχετική νομοθεσία.

Στα πλαίσια της αγαστής συνεργασίας μεταξύ Δήμου Αρταίων και Περιφέρειας Ηπείρου, προκείμενου να επιλυθεί το χρόνιο πρόβλημα στέγασης των υπηρεσιών της ΠΕ Άρτας, που στην παρούσα φάση στεγάζονται σε μισθωμένα και διάσπαρτα κτήρια, την ανάγκη για την καλύτερη δυνατή εξυπηρέτηση των πολιτών και λαμβάνοντας υπόψη το σχετικό αίτημα του Περιφερειάρχη Ηπείρου κου Αλέξανδρου Καχριμάνη

Εισηγούμαστε:

την καταρχήν σύμφωνη γνώμη επί του με αρ. πρωτ. 119146/991/31-8-2018 αιτήματος της Περιφέρειας Ηπείρου για την αγορά του ακινήτου στην περιοχή Ελεούσα Άρτας εμβαδού 4.470,55 τ.μ., στο Ο.Τ .450 της υπ΄αριθμ. 1/2005 Π.Ε., με σκοπό την ανέγερση Διοικητηρίου για τη στέγαση των υπηρεσιών της ΠΕ Άρτας Περιφέρειας Ηπείρου και την επίσπευση των απαραίτητων διαδικασιών.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση και γενομένης ψηφοφρίας κατά την οποία οι κες Κατσαντούλα και Κιτσαντά ψήφισαν ΠΑΡΩΝ και ο κ. Παπαιωάννου ψήφισε ΚΑΤΑ

**ΑΠΟΦΑΣΙΖΕI ΚΑΤΑ ΠΛΕΙΟΨΗΦΙΑ**

Α.- Την καταρχήν σύμφωνη γνώμη επί του με αρ. πρωτ. 119146/991/31-8-2018 αιτήματος της Περιφέρειας Ηπείρου για την αγορά του ακινήτου στην περιοχή Ελεούσα Άρτας εμβαδού 4.470,55 τ.μ., στο Ο.Τ .450 της υπ΄αριθμ. 1/2005 Π.Ε., με σκοπό την ανέγερση Διοικητηρίου για τη στέγαση των υπηρεσιών της ΠΕ Άρτας Περιφέρειας Ηπείρου και την επίσπευση των απαραίτητων διαδικασιών.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.497/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*