

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 26/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 498/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΨΟΜΕΩΨΑ-ΘΤΞ | **«Υποβολή αιτήματος ένταξης του έργου “Ασφαλτοστρώσεις γα τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων” για το Δήμο Αρταίων στα πλαίσια της Πρόκλησης ΙV με τίτλο ‘Βελτίωση της πρόσβασης σε γεωργική γη και κτηνοτροφικές εκμεταλλεύσεις’ του Προγράμματος ΦΙΛΟΔΗΜΟΣ του Υπουργείου Εσωτερικών** **»** |

Στην Άρτα σήμερα την δεκάτη εβδόμη (17) του μηνός Σεπτεμβρίου του έτους 2018 ημέρα Δευτέρα και ώρα 19,00 , το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 21625/13-9-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος 12. Γραμματικού-Παπατσίμπα Θεανώ | 1. Σφήκας Δημήτριος 2. Κουτρούμπα Άννα-Μαρία 3. Μιλτιάδους Γεώργιος 4. Βλάχος Μιχαήλ 5. Παπαλέξης Ιωάννης 6. Κατσαντούλα Αναστασία 7. Παπαιωάννου Κωνσταντίνος 8. Κιτσαντά Ευαγγελίτσα 9. Παπάζογλου Χαράλαμπος 10. Πετανίτης Δημητριος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη | 1. Ζυγουβέλης Παναγιώτης 2. Βασιλάκη-Μητρογιώργου Βικτωρία 3. Βλάρας Γρηγόριος 4. Παπακίτσος Στέφανος 5. Ξυλογιάννης Άγγελος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πολυδρόσου, Ράχης,Βλαχέρνας, Κορφοβουνίου,Δαφνωτής, Φανερωμένης, Καλογερικού και Γραμμενίτσας, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (13) έκτακτων θεμάτων, για τα οποία θα ληφθούν αποφάσεις, μετά το τέλος των τακτικών θεμάτων.

Ο κ. Παπάζογλου αποχώρησε κατά τη συζήτηση του 1ου τακτικού θέματος. Η κα Κατσαντούλα ο κ. Πετανίτης , ο κ. Παπαιωάννου και ο κ. Μπαλάγκας αποχώρησαν μετά τη συζήτηση των τακτικών θεμάτων. Η κα Κιτσαντά βρισκόταν εκτός αίθουσας κατά τη συζήτηση του 8ου εκτακτου θέματος.

Το Δημοτικό Συμβούλιο ομόφωνα εξέδωσε ψήφισμα, ΚΑΤΑ του άρθρου 4 του Σχεδίου της Υπουργικής Απόφασης, η οποία αφορά τη ρύθμιση των θεμάτων εμπορίας και διακίνησης ακτινιδίων, ζητώντας την άμεση αποσυρσή του.

Ο Πρόεδρος κήρυξε την έναρξη της συνεδρίασης και εισηγούμενος το 2ο τακτικό θέμα της ημερήσιας διάταξης « Υποβολή αιτήματος ένταξης του έργου “Ασφαλτοστρώσεις γα τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων” για το Δήμο Αρταίων στα πλαίσια της Πρόκλησης ΙV με τίτλο ‘Βελτίωση της πρόσβασης σε γεωργική γη και κτηνοτροφικές εκμεταλλεύσεις’ του Προγράμματος ΦΙΛΟΔΗΜΟΣ του Υπουργείου Εσωτερικών» έδωσε το λόγο στον κ. Δήμαρχο οποίος έθεσε υπόψη του Συμβουλίου τα εξής:

Με το αρ. πρωτ. 40411/2-8-2018 έγγραφο εκδόθηκε η Πρόσκληση ΙV του Προγράμματος ΦΙΛΟΔΗΜΟΣ από το Υπουργείο Εσωτερικών, με τίτλο «Βελτίωση της πρόσβασης σε γεωργική γη και κτηνοτροφικές εκμεταλλεύσεις» στα πλαίσια του Άξονα Προτεραιότητας «Δράσεις για τη βελτίωση της αγροτικής οδοποιίας».

Εισηγούμαστε την υποβολή αιτήματος ένταξης για το Δήμο Αρταίων για το έργο “Ασφαλτοστρώσεις γα τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων”, το οποίο αφορά σε παρεμβάσεις βελτίωσης-ασφαλτόστρωσης τμημάτων του υφιστάμενου αγροτικού δικτύου και στοχεύει την αναβάθμιση της προσπελασιμότητας καθ’ όλη τη διάρκεια του χρόνου, για τη στήριξη του αγροτικού εισοδήματος. Οι προτεινόμενες παρεμβάσεις θα υλοποιηθούν στις δημοτικές ενότητες Αρταίων, Αμβρακικού και Φιλοθέης, σε συνολικό μήκος οδών 22.330 m. Ο προϋπολογισμός του προτεινόμενου έργου ανέρχεται στο ποσό των 1.504.032,27 € (προ ΦΠΑ) και με το ΦΠΑ στο ποσό των 1.865.000,00 €.

Σύμφωνα με τα όσα ορίζονται στην Πρόσκληση, το ανώτατο όριο χρηματοδότησης έχει οριστεί στο ποσό των 700.000,00€ (προ ΦΠΑ). Καθώς ο προϋπολογισμός του προτεινόμενου έργου ανέρχεται στο ποσό 1.504.032,27 € (προ ΦΠΑ), το έργο θα χρηματοδοτηθεί από το πρόγραμμα «ΦΙΛΟΔΗΜΟΣ» για ποσό 700.000,00€ (προ φόρων) και το υπόλοιπο ποσό όπως αυτό θα διαμορφωθεί στην τελική σύμβαση θα καλυφθεί από δημοτικούς πόρους.

Απαραίτητη προϋπόθεση για την ένταξη είναι η αποδοχή των όρων του προγράμματος που περιλαμβάνουν πέραν των άλλων και τη δέσμευση μετά την έκδοση της απόφασης ένταξης για συνομολόγηση του επενδυτικού δανείου, σύμφωνα με τους όρους της ΚΥΑ 13022 (ΦΕΚ 1377 Β/24-4-2018).

Εισηγούμαστε:

α) την υποβολή του αιτήματος ένταξης για το Δήμο Αρταίων, με τίτλο ‘Ασφαλτοστρώσεις γα τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων’, στην Πρόκληση ΙV στο Πρόγραμμα ΦΙΛΟΔΗΜΟΣ του Υπουργείου Εσωτερικών, με τίτλο ‘Βελτίωση της πρόσβασης σε γεωργική γη και κτηνοτροφικές εκμεταλλεύσεις’.

β) την αποδοχή συμμετοχής του Δήμου στο εν λόγω πρόγραμμα και των όρων του προγράμματος

γ) τη δέσμευση κάλυψης με ίδιους πόρους της οικονομικής διαφοράς που θα προκύψει με την υπογραφή της σύμβασης

δ) τη δέσμευση του Δημοτικού Συμβουλίου για συμπερίληψη του έργου σε επικείμενη τροποποίηση του Επιχειρησιακού Προγράμματος

ε) την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α.- Την υποβολή αιτήματος ένταξης για το Δήμο Αρταίων, του έργου με τίτλο ‘Ασφαλτοστρώσεις γα τη βελτίωση της πρόσβασης σε γεωργική γη και κτηνοτροφικές εκμεταλλεύσεις στο Δήμο Αρταίων’, στα πλαίσια της Πρόκλησης ΙV με τίτλο ‘Βελτίωση της πρόσβασης σε γεωργική γη και κτηνοτροφικές εκμεταλλεύσεις’ του Προγράμματος ΦΙΛΟΔΗΜΟΣ του Υπουργείου Εσωτερικών.

Β.- Την αποδοχή της συμμετοχής του Δήμου Αρταίων στο εν λόγω πρόγραμμα και των όρων της Πρόκλησης ΙV με τίτλο ‘Βελτίωση της πρόσβασης σε γεωργική γη και κτηνοτροφικές εκμεταλλεύσεις’ του Προγράμματος ΦΙΛΟΔΗΜΟΣ του Υπουργείου Εσωτερικών

Γ.- Τη δέσμευση κάλυψης με ίδιους πόρους της οικονομικής διαφοράς που θα προκύψει με την υπογραφή της σύμβασης, πέραν του ποσού χρηματοδότησης των 700.000,00€ (προ φόρων) από το πρόγραμμα «ΦΙΛΟΔΗΜΟΣ».

Δ.- Τη δέσμευση του Δημοτικού Συμβουλίου για συμπερίληψη του έργου σε επικείμενη τροποποίηση του Επιχειρησιακού Προγράμματος του Δήμου Αρταίων.

ΣΤ.- Την εξουσιοδότηση του Δημάρχου Αρταίων κου Χρήστου Τσιρογιάννη για όλες τις απαραίτητες ενέργειες σχετικά.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.498/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*