

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 26/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 520/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΡΠΟΩΨΑ-ΦΘΥ | **«Γνωμοδότηση επί της μελέτης περιβαλλοντικών επιπτώσεων (ΜΠΕ) του έργου "Νέα συνδετήρια οδός μεταξύ των επαρχιακών οδών Άρτας - Κωστακιών και Άρτας Νεοχωρίου (παράκαμψη ιστορικής γέφυρας Αράχθού) με φορέα τον Δήμο Αρταίων»** |

Στην Άρτα σήμερα την δεκάτη εβδόμη (17) του μηνός Σεπτεμβρίου του έτους 2018 ημέρα Δευτέρα και ώρα 19,00 , το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 21625/13-9-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος 12. Γραμματικού-Παπατσίμπα Θεανώ | 1. Σφήκας Δημήτριος 2. Κουτρούμπα Άννα-Μαρία 3. Μιλτιάδους Γεώργιος 4. Βλάχος Μιχαήλ 5. Παπαλέξης Ιωάννης 6. Κατσαντούλα Αναστασία 7. Παπαιωάννου Κωνσταντίνος 8. Κιτσαντά Ευαγγελίτσα 9. Παπάζογλου Χαράλαμπος 10. Πετανίτης Δημητριος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη | 1. Ζυγουβέλης Παναγιώτης 2. Βασιλάκη-Μητρογιώργου Βικτωρία 3. Βλάρας Γρηγόριος 4. Παπακίτσος Στέφανος 5. Ξυλογιάννης Άγγελος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πολυδρόσου, Ράχης,Βλαχέρνας, Κορφοβουνίου,Δαφνωτής, Φανερωμένης, Καλογερικού και Γραμμενίτσας, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (13) έκτακτων θεμάτων, για τα οποία θα ληφθούν αποφάσεις, μετά το τέλος των τακτικών θεμάτων.

Ο κ. Παπάζογλου αποχώρησε κατά τη συζήτηση του 1ου τακτικού θέματος. Η κα Κατσαντούλα ο κ. Πετανίτης , ο κ. Παπαιωάννου και ο κ. Μπαλάγκας αποχώρησαν μετά τη συζήτηση των τακτικών θεμάτων. Η κα Κιτσαντά βρισκόταν εκτός αίθουσας κατά τη συζήτηση του 8ου εκτακτου θέματος.

Το Δημοτικό Συμβούλιο ομόφωνα εξέδωσε ψήφισμα, ΚΑΤΑ του άρθρου 4 του Σχεδίου της Υπουργικής Απόφασης, η οποία αφορά τη ρύθμιση των θεμάτων εμπορίας και διακίνησης ακτινιδίων, ζητώντας την άμεση αποσυρσή του.

Ο Πρόεδρος κήρυξε την έναρξη της συνεδρίασης και εισηγούμενος το 1ο έκτακτο  θέμα της ημερήσιας διάταξης «Γνωμοδότηση επί της μελέτης περιβαλλοντικών επιπτώσεων (ΜΠΕ) του έργου "Νέα συνδετήρια οδός μεταξύ των επαρχιακών οδών Άρτας - Κωστακιών και Άρτας Νεοχωρίου (παράκαμψη ιστορικής γέφυρας Αράχθου) με φορέα τον Δήμο Αρταίων» έδωσε το λόγο στον κ. Δήμαρχο, ο οποίος παίρνοντας το λόγο έθεσε υπόψη του Συμβουλίου τα εξής:

Με το αριθμ. οικ. 127740 /139873 /6-9-2018 συνημμένο έγγραφο της Περιφέρειας Ηπείρου ΑΠΟΚΕΝΤΡΩΜΕΝΗ ΔΙΟΙΚΗΣΗ ΗΠΕΙΡΟΥ — ΔΥΤΙΚΗΣ ΜΑΚΕΔΟΝΙΑΣ ΓΕΝΙΚΗ Δ/ΝΣΗ ΧΩΡΟΤΑΞΙΚΗΣ & ΠΕΡΙΒΑΛΛΟΝΤΙΚΗΣ ΠΟΛΙΤΙΚΗΣ Δ/ΝΣΗ ΠΕΡΙΒΑΛΛΟΝΤΟΣ & ΧΩΡΙΚΟΥ ΣΧΕΔΙΑΣΜΟΥ ΗΠΕΙΡΟΥ ΤΜΗΜΑ ΠΕΡΙΒΑΛΛΟΝΤΙΚΟΥ & ΧΩΡΙΚΟΥ ΣΧΕΔΙΑΣΜΟΥ με θέμα «Διαβίβαση φακέλου Μελέτης Περιβαλλοντικών Επιπτώσεων (ΜΠΕ) και έναρξη διαδικασίας διαβούλευσης επί της ΜΠΕ του έργου «Νέα συνδετήρια οδός μεταξύ των επαρχιακών οδών Άρτας - Κωστακιών και Αρτας - Νεοχωρίου (παράκαμψη ιστορικής γέφυρας Αράχθου)» Φορέας έργου : Δήμος Αρταίων.

Ζητείται ο Δήμος να γνωμοδοτήσει επί του έργου.

Το έργο είναι εξαιρετικής σημασίας για το Δήμο Αρταίων καθώς, αναμένεται  να συντελέσει στην διευκόλυνση της  σύνδεσης εκατέρωθεν του ποταμού,   θα βελτιώσει τις συνθήκες κυκλοφορίας τόσο από άποψη τεχνικών χαρακτηριστικών. Εκτός όλων αυτών σημαντικός θα είναι και ο παράγοντας της οδικής ασφάλειας με την νέα  χάραξη. Τα οφέλη από την υλοποίηση του έργου είναι αναπτυξιακά και κοινωνικά αφού σαν στόχο έχει την αποφόρτιση της κυκλοφορίας του υφιστάμενου οδικού δικτύου και πιο συγκεκριμένα της μοναδικής γέφυρας του Ποταμού Αράχθου επί της Εθνικής Οδού Άρτας-Ιωαννίνων. Επίσης περιβαλλοντικά το έργο αναμένεται να συνδέσει τον οικιστικό ιστό της πόλης με την παρόχθια ζώνη καθώς και να την αξιοποιήσει τουριστικά.

Ύστερα από τα παραπάνω παρακαλώ για την θετική γνωμοδότηση του Δημοτικού Συμβουλίου επί της ΜΠΕ του έργου «Νέα συνδετήρια οδός μεταξύ των επαρχιακών οδών Άρτας - Κωστακιών και Αρτας - Νεοχωρίου (παράκαμψη ιστορικής γέφυρας Αράχθου)»

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία η κα Κιτσαντά ψήφισε ΠΑΡΩΝ

**ΑΠΟΦΑΣΙΖΕI ΚΑΤΑ ΠΛΕΙΟΨΗΦΙΑ**

Α. Γνωμοδοτεί θετικά επί της ΜΠΕ του έργου «Νέα συνδετήρια οδός μεταξύ των επαρχιακών οδών Άρτας - Κωστακιών και Αρτας - Νεοχωρίου (παράκαμψη ιστορικής γέφυρας Αράχθου)» διότι το έργου είναι εξαιρετικής σημασίας για το Δήμο Αρταίων και πρέπει να ολοκληρωθούν οι διαδικασίες που απαιτούνται για την εκτελεσή του.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 520/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*