

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 26/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 529/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 7ΤΘ4ΩΨΑ-97Η | **«Έγκριση πρωτοκόλλου παραλαβής του έργου «Κατασκευή 7ου Δημοτικού Σχολείου και 3ου Νηπιαγωγείου Άρτας»** |

Στην Άρτα σήμερα την δεκάτη εβδόμη (17) του μηνός Σεπτεμβρίου του έτους 2018 ημέρα Δευτέρα και ώρα 19,00 , το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 21625/13-9-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος 12. Γραμματικού-Παπατσίμπα Θεανώ | 1. Σφήκας Δημήτριος 2. Κουτρούμπα Άννα-Μαρία 3. Μιλτιάδους Γεώργιος 4. Βλάχος Μιχαήλ 5. Παπαλέξης Ιωάννης 6. Κατσαντούλα Αναστασία 7. Παπαιωάννου Κωνσταντίνος 8. Κιτσαντά Ευαγγελίτσα 9. Παπάζογλου Χαράλαμπος 10. Πετανίτης Δημητριος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη | 1. Ζυγουβέλης Παναγιώτης 2. Βασιλάκη-Μητρογιώργου Βικτωρία 3. Βλάρας Γρηγόριος 4. Παπακίτσος Στέφανος 5. Ξυλογιάννης Άγγελος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πολυδρόσου, Ράχης,Βλαχέρνας, Κορφοβουνίου,Δαφνωτής, Φανερωμένης, Καλογερικού και Γραμμενίτσας, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (13) έκτακτων θεμάτων, για τα οποία θα ληφθούν αποφάσεις, μετά το τέλος των τακτικών θεμάτων.

Ο κ. Παπάζογλου αποχώρησε κατά τη συζήτηση του 1ου τακτικού θέματος. Η κα Κατσαντούλα ο κ. Πετανίτης , ο κ. Παπαιωάννου και ο κ. Μπαλάγκας αποχώρησαν μετά τη συζήτηση των τακτικών θεμάτων. Η κα Κιτσαντά βρισκόταν εκτός αίθουσας κατά τη συζήτηση του 8ου εκτακτου θέματος.

Το Δημοτικό Συμβούλιο ομόφωνα εξέδωσε ψήφισμα, ΚΑΤΑ του άρθρου 4 του Σχεδίου της Υπουργικής Απόφασης, η οποία αφορά τη ρύθμιση των θεμάτων εμπορίας και διακίνησης ακτινιδίων, ζητώντας την άμεση αποσυρσή του.

Ο Πρόεδρος κήρυξε την έναρξη της συνεδρίασης και εισηγούμενος το 10ο έκτακτο  θέμα της ημερήσιας διάταξης « Έγκριση πρωτοκόλλου παραλαβής του έργου «Κατασκευή 7ου Δημοτικού Σχολείου και 3ου Νηπιαγωγείου Άρτας» έθεσε υπόψη του συμβουλίου το από 14-9-2018 πρωτόκολλο προσωρινής και οριστικής παραλαβής του παραπάνω έργου που εκτελέστηκε από την ανάδοχο εταιρεία Κ/Ξ ΖΙΩΡΗΣ Α.Ε. - Κ/Ξ ΔΟΜΙΚΗ ΑΡΤΑΣ ΑΤΕ – ΤΣΙΡΩΝΗΣ ΚΩΝ/ΝΟΣ και η δαπάνη ανήλθε στο ποσό των 12.873,06€ με  Φ.Π.Α., και στη συνέχεια έδωσε το λόγο στον αρμόδιο Αντιδήμαρχο κ. Ζέρβα  o οποίος έθεσε υπόψη του συμβουλίου τα εξής:

1. Το έργο εκτελέσθηκε δι' εργολαβίας κατόπιν δημοπρασίας (ως η υπ'άριθμ. 207/2011 εγκριτική απόφαση της Οικονομικής Επιτροπής και το με αριθμ.πρωτ. 21526/2011 συμφωνητικό) με μέση έκπτωση 11,103% επί των τιμών του τιμολογίου της μελέτης.

2. Έναντι αρχικής εγκρίσεως ευρώ 4.235.600,68 (προϋπολογισμού με Φ.Π.Α. 5.860.000,00 ευρώ), δαπανήθηκαν ευρώ 4.016.672,16 και με Φ.Π.Α. 4.940.800,00.

Συντάχθηκαν 4 Α.Π.Ε. και 3 Π.Κ.Τ.Μ.Ν.Ε.

Ο 1ος Α.Π.Ε. εγκρίθηκε με την αριθμ. 468 /2012 απόφαση του Δημοτικού Συμβουλίου του Δήμου Αρταίων. Ο 2ος Α.Π.Ε. και το 1ο Π.Κ.Τ.Μ.Ν.Ε. εγκρίθηκαν με την αριθμ. 473/2013 απόφαση του Δημοτικού Συμβουλίου του Δήμου Αρταίων. Ο 3ος Α.Π.Ε. και το 2ο Π.Κ.Τ.Μ.Ν.Ε. εγκρίθηκαν με την αριθμ. 266/2014 απόφαση του Δημοτικού Συμβουλίου του Δήμου Αρταίων. Ο 4ος Α.Π.Ε. και το 3ο Π.Κ.Τ.Μ.Ν.Ε. εγκρίθηκαν με την αριθμ. 427/2014 απόφαση του Δημοτικού Συμβουλίου του Δήμου Αρταίων.

3. Το έργο χρηματοδοτήθηκε από πιστώσεις του Επιχειρησιακού Προγράμματος «ΘΕΣΣΑΛΙΑΣ-ΣΤΕΡΕΑΣ ΕΛΛΑΔΑΣ – ΗΠΕΙΡΟΥ 2007-2013» και συγχρηματοδοτήθηκε από πιστώσεις του ΕΠΤΑ σε ποσοστό 78,90% και Εθνικούς πόρους 21,10% με κωδ. 2010ΕΠ01880000, και η συνολική του δαπάνη ανήλθε στο ποσό των 4.940.800,00 € με το Φ.Π.Α. χωρίς αναθεώρηση.

4. Δια της ανωτέρω δαπάνης πραγματοποιήθηκε η κατασκευή του 7ου Δημοτικού Σχολείου , του 3ου Νηπαγωγείου και η διαμόρφωση αυλείου χώρων τους , στην περιοχή της Άρτας "

5 Η επιτροπή παραλαβής αφού έκανε έλεγχο κατά το δυνατόν στα επιμετρητικά στοιχεία του παρόντος έργου και τα πρωτόκολλα αφανών εργασιών, βρήκε αυτά σύμφωνα με τις τελικές επιμετρήσεις και όπως αναγράφονται στην αρχή του παρόντος πρωτοκόλλου, γι' αυτό και παραλαμβάνει τις εργασίες ποσοτικά.

6. Η επιτροπή παραλαβής αφού έκανε έλεγχο κατά το δυνατόν στην ποιοτική κατασκευή του έργου, διαπίστωσε ότι όλες οι εργασίες έχουν κατασκευασθεί σύμφωνα με τις τεχνικές προδιαγραφές και τους κανόνες της τέχνης και παραλαμβάνει αυτές ποιοτικά.

7. Έχουν γίνει οι απαιτούμενοι εργαστηριακοί έλεγχοι.

8. Δεν εκτελέσθηκαν απολογιστικές εργασίες στο έργο.

9. Η προθεσμία περάτωσης των εργασιών του έργου βάσει του εργολαβικού συμφωνητικού ορίζονταν την 30-11-2013. Με τις αριθ. 334/2013, 227/2014 και 417/2014 αποφάσεις του Δημοτικού Συμβουλίου του Δήμου Αρταίων δόθηκαν παρατάσεις εκτέλεσης των εργασιών αντίστοιχα μέχρι , 30/05/2014, 31/08/2014 και 31-12-2014.

Η περαίωση συντελέσθηκε την 31 - 12 -2014 σύμφωνα με την αρ.πρωτ. 15585/2015 βεβαίωση περάτωσης εργασιών του έργου.

10. Συντάχθηκε Σ.Α.Υ. (Σχέδιο Ασφάλειας και Υγείας) και Φ.Α.Υ (Φάκελος Ασφάλειας και Υγείας) ο οποίος ενημερώθηκε σύμφωνα με την παρ. 7 του άρθρου 3 του ΠΔ 305/96.

11. Ο ανάδοχος δε υπέβαλε κανένα αίτημα στην Επιτροπή Παραλαβής.

12.Τέλος δοθέντος ότι ως χρόνος εγγυήσεως ορίζεται το 15μηνο, η δε αποπεράτωση του έργου συντελέσθηκε την 31 / 12 /2014 προτείνουμε όπως, λόγω του από της υπογραφής της Τελικής Εππμέτρησης διαρρεύσαντος χρόνου και του γεγονότος της (σε καλή κατάσταση) διατηρήσεως του έργου μέχρι σήμερα, η παρούσα παραλαβή είναι Οριστική.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι  
τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των,  
κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος  
κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84, Π.Δ.609/85, Π.Δ. 171/87, Ν.3852/10 και το πρωτόκολλο παραλαβής

**ΑΠΟΦΑΣΙΖΕΙ  ΟΜΟΦΩΝΑ**

Α. Την έγκριση του από 14-9-2018 πρωτόκολλο προσωρινής και οριστικής παραλαβής του παραπάνω έργου που εκτελέστηκε από την ανάδοχο εταιρεία Κ/Ξ ΖΙΩΡΗΣ Α.Ε. - Κ/Ξ ΔΟΜΙΚΗ ΑΡΤΑΣ ΑΤΕ – ΤΣΙΡΩΝΗΣ ΚΩΝ/ΝΟΣ και η δαπάνη ανήλθε στο ποσό των 12.873,06€ με  Φ.Π.Α. και παραλήφθηκε από την αρμόδια επιτροπή παραλαβής.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 529/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*