

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 26/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 525/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 7ΘΝΟΩΨΑ-6ΦΛ | **«Έγκριση σύναψης Προγραμματικής Σύμβασης μεταξύ Δήμου Αρταίων και του Ειδικού Λογαριασμού Κονδυλίων Έρευνας του Τεχνολογικού Εκπαιδευτικού Ιδρύματος Ηπείρου για την υλοποίηση του ερευνητικού προγράμματος: «Εκπόνηση Επιχειρησιακού Σχεδίου Δήμου Αρταίων για την Έξυπνη Πόλη»** |

Στην Άρτα σήμερα την δεκάτη εβδόμη (17) του μηνός Σεπτεμβρίου του έτους 2018 ημέρα Δευτέρα και ώρα 19,00 , το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 21625/13-9-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος 12. Γραμματικού-Παπατσίμπα Θεανώ | 1. Σφήκας Δημήτριος 2. Κουτρούμπα Άννα-Μαρία 3. Μιλτιάδους Γεώργιος 4. Βλάχος Μιχαήλ 5. Παπαλέξης Ιωάννης 6. Κατσαντούλα Αναστασία 7. Παπαιωάννου Κωνσταντίνος 8. Κιτσαντά Ευαγγελίτσα 9. Παπάζογλου Χαράλαμπος 10. Πετανίτης Δημητριος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη | 1. Ζυγουβέλης Παναγιώτης 2. Βασιλάκη-Μητρογιώργου Βικτωρία 3. Βλάρας Γρηγόριος 4. Παπακίτσος Στέφανος 5. Ξυλογιάννης Άγγελος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πολυδρόσου, Ράχης,Βλαχέρνας, Κορφοβουνίου,Δαφνωτής, Φανερωμένης, Καλογερικού και Γραμμενίτσας, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (13) έκτακτων θεμάτων, για τα οποία θα ληφθούν αποφάσεις, μετά το τέλος των τακτικών θεμάτων.

Ο κ. Παπάζογλου αποχώρησε κατά τη συζήτηση του 1ου τακτικού θέματος. Η κα Κατσαντούλα ο κ. Πετανίτης , ο κ. Παπαιωάννου και ο κ. Μπαλάγκας αποχώρησαν μετά τη συζήτηση των τακτικών θεμάτων. Η κα Κιτσαντά βρισκόταν εκτός αίθουσας κατά τη συζήτηση του 8ου εκτακτου θέματος.

Το Δημοτικό Συμβούλιο ομόφωνα εξέδωσε ψήφισμα, ΚΑΤΑ του άρθρου 4 του Σχεδίου της Υπουργικής Απόφασης, η οποία αφορά τη ρύθμιση των θεμάτων εμπορίας και διακίνησης ακτινιδίων, ζητώντας την άμεση απόσυρσή του.

Ο Πρόεδρος κήρυξε την έναρξη της συνεδρίασης και εισηγούμενος το 6ο έκτακτο  θέμα της ημερήσιας διάταξης «Έγκριση σύναψης Προγραμματικής Σύμβασης μεταξύ Δήμου Αρταίων και του Ειδικού Λογαριασμού Κονδυλίων Έρευνας του Τεχνολογικού Εκπαιδευτικού Ιδρύματος Ηπείρου για την υλοποίηση του ερευνητικού προγράμματος: «Εκπόνηση Επιχειρησιακού Σχεδίου Δήμου Αρταίων για την Έξυπνη Πόλη» έδωσε το λόγο στον Γενικό Γραμματέα του Δήμου κ. Σερβετά ο οποίος παίρνοντας το λόγο έθεσε υπόψη του Συμβουλίου τα εξής:

Σας ενημερώνουμε ότι ο Δήμος μας, έχοντας τη βούληση να αποκτήσει ένα σημαντικό αναπτυξιακό εργαλείο στον τομέα των ψηφιακών υπηρεσιών και νέων τεχνολογιών, προτίθεται να προβεί στην εκπόνηση Επιχειρησιακού Σχεδίου για την Έξυπνη Πόλη.

Σκοπός του Σχεδίου είναι, αφού καταγραφούν οι υφιστάμενες εφαρμογές και τεχνολογικά συστήματα που έχει ο Δήμος στη διάθεσή του και ερευνηθούν οι ιδιαιτερότητες και τα κύρια χαρακτηριστικά γνωρίσματα της περιοχής σε συνάρτηση με τις τάσεις και τις εξελίξεις στο διεθνές τεχνολογικό περιβάλλον, να αποτυπωθεί η Στρατηγική του Δήμου για την έξυπνη πόλη στους σημαντικότερους τους τομείς της δραστηριότητάς του (ενδεικτικά όπως: ηλεκτρονική διακυβέρνηση, τουρισμός-πολιτισμός, κινητικότητα, περιβάλλον, ενέργεια, τοπική οικονομία, τόνωση επιχειρηματικότητας κα), με στόχο, αφενός μεν να βελτιστοποιηθεί η χρήση των υπαρχόντων υποδομών, αφετέρου δε, να αναζητηθούν πόροι, από το ΕΣΠΑ και άλλα χρηματοδοτικά εργαλεία, για την υλοποίηση έργων έξυπνων εφαρμογών και συστημάτων, με στόχο την αναβάθμιση των παρεχόμενων υπηρεσιών προς τους πολίτες και την βελτίωση της ποιότητας ζωής.

Ο Δήμος μας αδυνατεί να εκπονήσει την υπηρεσία με ιδία μέσα καθώς δεν διαθέτει υπάλληλο με πτυχίο και εξειδικευμένες γνώσεις πληροφορικής, και ως εκ τούτου η απαιτείται η υλοποίηση του Σχεδίου από εξωτερικό Φορέα.

Με το αρ.πρ. 21764/14-9-2018 έγγραφο, η Υπηρεσία μας απεύθυνε πρόσκληση προς το Τμήμα Μηχανικών ΤΕ του ΤΕΙ Ηπείρου, που διαθέτει μεγάλη τεχνογνωσία και εξειδίκευση στο συγκεκριμένο αντικείμενο, να αναλάβει, μέσω του Ειδικού Λογαριασμού Κονδυλίων Έρευνας του Τεχνολογικού Εκπαιδευτικού Ιδρύματος Ηπείρου, την εκπόνηση ερευνητικού προγράμματος με θέμα: «Εκπόνηση Επιχειρησιακού Σχεδίου Δήμου Αρταίων για την Έξυπνη Πόλη», με σύναψη Προγραμματικής Σύμβασης με τον Δήμο, την οποία και αποδέχθηκε με το αρ.πρ. 3758/17-9-2018 έγγραφό του.

Κατόπιν των ανωτέρω, προτείνεται η σύναψη Προγραμματικής Σύμβασης για την υλοποίηση του ερευνητικού προγράμματος: «Εκπόνηση Επιχειρησιακού Σχεδίου Δήμου Αρταίων για την Έξυπνη Πόλη», σύμφωνα τις διατάξεις του άρθρου 100 του Ν. 3852/2010 όπως τροποποιήθηκε και ισχύει, μεταξύ του Δήμου μας, που είναι ο φορέας χρηματοδότησης και ο κύριος του προς υλοποίηση προγράμματος, και του Ειδικού Λογαριασμού Κονδυλίων Έρευνας του Τεχνολογικού Εκπαιδευτικού Ιδρύματος Ηπείρου, που είναι ο φορέας υλοποίησης του ερευνητικού προγράμματος, το οικονομικό αντικείμενο της οποίας, μετά από τεχνική έκθεση που συνέταξε η Υπηρεσίας μας, προσδιορίστηκε στο ποσό των 10.000,00 €.

Παρακαλείται το Δημοτικό Συμβούλιο για τη λήψη απόφασης για την έγκριση σύναψης προγραμματικής σύμβασης και για τον ορισμό δύο (2) εκπροσώπων του Δήμου -καθώς και τους αναπληρωτές τους, στην Κοινή Επιτροπή Παρακολούθησης αυτής. Το ένα εκ των μελών θα οριστεί ως Πρόεδρος και το άλλο ως Γραμματέας της Επιτροπής.

Επισυνάπτεται σχέδιο της προγραμματικής σύμβασης μεταξύ  του Δήμου Αρταίων και του Ειδικού Λογαριασμού Κονδυλίων Έρευνας του Τεχνολογικού Εκπαιδευτικού Ιδρύματος Ηπείρου, η οποία αποτελεί αναπόσπαστο μέρος της παρούσας εισήγησης.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Την έγκριση σύναψης προγραμματικής σύμβασης για την υλοποίηση του ερευνητικού προγράμματος: «Εκπόνηση Επιχειρησιακού Σχεδίου Δήμου Αρταίων για την Έξυπνη Πόλη», σύμφωνα τις διατάξεις του άρθρου 100 του Ν. 3852/2010 όπως τροποποιήθηκε και ισχύει, μεταξύ του Δήμου μας, που είναι ο φορέας χρηματοδότησης και ο κύριος του προς υλοποίηση προγράμματος, και του Ειδικού Λογαριασμού Κονδυλίων Έρευνας του Τεχνολογικού Εκπαιδευτικού Ιδρύματος Ηπείρου, που είναι ο φορέας υλοποίησης του ερευνητικού προγράμματος σύμφωνα με το σχέδιο της προγραμματικής σύμβασης που επισσυνάπτεται και αποτελεί αναπόσπαστο μέρος της παρούσας:

**ΠΡΟΓΡΑΜΜΑΤΙΚΗ ΣΥΜΒΑΣΗ**

Μεταξύ των :

«ΔΗΜΟΥ ΑΡΤΑΙΩΝ»

και

«Τεχνολογικού Εκπαιδευτικού Ιδρύματος Ηπείρου- Ειδικός Λογαριασμός Κονδυλίων Ερευνας»

**Για το ερευνητικό πρόγραμμα:**

**«Εκπόνηση Επιχειρησιακού Σχεδίου Δήμου Αρταίων για την Έξυπνη Πόλη»**

**ΠΡΟΓΡΑΜΜΑΤΙΚΗ ΣΥΜΒΑΣΗ ΓΙΑ ΤΟ ΕΡΕΥΝΗΤΙΚΟ ΠΡΟΓΡΑΜΜΑ**

**«Εκπόνηση Επιχειρησιακού Σχεδίου Δήμου Αρταίων για την Έξυπνη Πόλη»**

Στην Άρτα σήμερα την ……………… του έτους 2018, ημέρα της εβδομάδος ….., οι παρακάτω φορείς καλούμενοι στο εξής «συμβαλλόμενοι»:

1. Ο Δήμος Αρταίων, νόμιμα εκπροσωπούμενος από τον Δήμαρχο κ. Χρήστο Τσιρογιάννη, **ως φορέας χρηματοδότησης & κύριος του έργου**
2. Το Τεχνολογικό Εκπαιδευτικό Ίδρυμα (ΤΕΙ) Ηπείρου – Ειδικός Λογαριασμός Κονδυλίων Έρευνας (ΕΛΚΕ), νόμιμα εκπροσωπούμενο από τον Πρόεδρο της Επιτροπής Ερευνών & Διαχείρισης του ΕΛΚΕ Αντιπρύτανη κ. Κωνσταντίνο Καραμάνη, **ως φορέας υλοποίησης**

Έχοντας υπόψη:

1. Τις διατάξεις του άρθρου 100 του Ν.3852/2010 (ΦΕΚ 87Α'/2010), όπως έχει τροποποιηθεί και ισχύει,
2. Τις διατάξεις του άρθρου 286 του Ν.3852/2010 (ΦΕΚ 87Α'/2010),
3. Τις διατάξεις του Ν. 4485/2017 (ΦΕΚ 114/τ.Α’/04.08.2017) «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις»,
4. Την υπ' αριθμ …./2018 απόφαση του Δημοτικού Συμβουλίου του Δήμου Αρταίων, με την οποία εγκρίνεται η σύναψη της παρούσης προγραμματικής σύμβασης,
5. Την υπ' αριθμ …/2018 απόφαση της Επιτροπής Ερευνών & Διαχείρισης του ΕΛΚΕ του Τεχνολογικού Εκπαιδευτικού Ιδρύματος (ΤΕΙ) Ηπείρου, με την οποία εγκρίνεται η σύναψη της παρούσης προγραμματικής σύμβασης,
6. Την υπ’ αρ. 521/2018 Απόφαση του Δημοτικού Συμβουλίου με την οποία εγκρίθηκε η ένταξη, στον ΚΑ 70-6117.011 του προϋπολογισμού έτους 2018 του Δήμου, ετήσια πίστωση 2.000,00 € για την υλοποίηση της παρούσης προγραμματικής σύμβασης**,**
7. Την με αρ.πρ. …../…… (ΑΔΑΜ: ….) απόφαση δέσμευσης πίστωσης της Διεύθυνσης Οικονομικών Υπηρεσιών του Δήμου Αρταίων

συμφωνούν, συνομολογούν και συναποδέχονται τα εξής:

**ΠΡΟΟΙΜΙΟ**

O Δήμος Αρταίων, προκειμένου να αποκτήσει ένα σημαντικό αναπτυξιακό εργαλείο στον τομέα των ψηφιακών υπηρεσιών και νέων τεχνολογιών, συνάπτει την παρούσα Προγραμματική Σύμβαση με τον Ειδικό Λογαριασμό Κονδυλίων Έρευνας του Τεχνολογικού Εκπαιδευτικού Ιδρύματος Ηπείρου (ΕΛΚΕ ΤΕΙ ΗΠΕΙΡΟΥ) για την υλοποίηση της ερευνητικής εργασίας:«Εκπόνηση Επιχειρησιακού Σχεδίου Δήμου Αρταίων για την Έξυπνη Πόλη».

**ΑΡΘΡΟ 1Ο: ΝΟΜΙΚΗ ΒΑΣΗ ΚΑΙ ΠΕΡΙΕΧΟΜΕΝΑ ΤΗΣ ΣΥΜΒΑΣΗΣ**

Η παρούσα σύμβαση είναι προγραμματική και στηρίζεται στις διατάξεις του άρθρου 100 του Ν.3852/2010 (ΦΕΚ 87 Α'/2010) όπως τροποποιήθηκε και ισχύει.

Στη σύμβαση αυτή περιέχονται:

1: Το αντικείμενο της σύμβασης

2: Ο σκοπός της σύμβασης

3: Τα δικαιώματα και οι υποχρεώσεις των συμβαλλομένων

4: Οι πόροι, τα ποσά χρηματοδότησης και ο τρόπος πληρωμής

5: Η διάρκεια της σύμβασης

6: Η κοινή επιτροπή παρακολούθησης της σύμβασης

7: Ρήτρες

8: Η τροποποίηση της σύμβασης – Τελικές Διατάξεις

9: Επίλυση διαφορών

10: Ακροτελεύτιο

**ΑΡΘΡΟ 2ο ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Ο Δήμος Αρταίων, σε συνεργασία με τoν ΕΛΚΕ ΤΕΙ ΗΠΕΙΡΟΥ, προγραμματίζει την υλοποίηση της ερευνητικής εργασίας: «**Εκπόνηση Επιχειρησιακού Σχεδίου Δήμου Αρταίων για την Έξυπνη Πόλη**» το οποίο θα αναφέρεται χάριν συντομίας **«το Έργο».**

Στα πλαίσια του Έργου προβλέπεται να εκπονηθεί ερευνητική εργασία για μια ολοκληρωμένη προσέγγιση σχεδιασμού και υπηρεσιών για την βιώσιμη ανάπτυξη και τη βέλτιστη χρήση των διαθέσιμων υποδομών του Δήμου Αρταίων. Το επιχειρησιακό σχέδιο «Έξυπνη Πόλη» θα αποτελεί μια προηγμένη λύση επιχειρησιακού επιπέδου για την ανάπτυξη σύνθετων εφαρμογών διαχείρισης δεδομένων και υπηρεσιών. Θα επιτρέπει την ευελιξία που απαιτείται για την κάλυψη πολλαπλών διεργασιών και επιχειρησιακών συστημάτων, κάνοντας βέλτιστη χρήση των διαθέσιμων υποδομών. Η «Έξυπνη Πόλη» μπορεί να βελτιώσει τις προσφερόμενες διαδικασίες και την απόδοση των δεδομένων, προκειμένου να υποστηρίξει την πιο γρήγορη, ακριβή και αξιόπιστη λήψη αποφάσεων σε διάφορα επίπεδα.

Στα πλαίσια του έργου θα εκπονηθούν οι ακόλουθες εργασίες:

* Ε1 – Τεχνική Υποστήριξη του Έργου
* Ε2 – Ανάλυση Απαιτήσεων Δήμου Αρταίων
* Ε3 – Καταγραφή Υπάρχουσας Ηλεκτρονικής Υποδομής
* E4 – Διαμόρφωση Κεντρικής Υποδομής (Cloud Infrastructure) στο G-Cloud της Κοινωνίας της Πληροφορίας
* Ε5 – Καθορισμός Προδιαγραφών Υποέργων Smart City
* Ε6 – Μετάπτωση Συμβατών Υπαρχόντων Εφαρμογών Δήμου Αρταίων στο G-Cloud
* Ε7 – Υποστήριξη και Διαχείριση Κεντρικής Υποδομής στο G-Cloud
* E8 – Διοργάνωση Hackathon

Οι λεπτομερείς προδιαγραφές του έργου καθορίζονται στην τεχνική έκθεση που έχει συντάξει η Διεύθυνση Προγραμματισμού του Δήμου**.**

**ΑΡΘΡΟ 3ο Ο ΣΚΟΠΟΣ ΤΗΣ ΣΥΜΒΑΣΗΣ**

Βασικός σκοπός του παρόντος έργου είναι η κατάρτιση ενός ολοκληρωμένου Επιχειρησιακού Σχεδίου, στο οποίο, αφού καταγραφούν οι υφιστάμενες εφαρμογές και τεχνολογικά συστήματα που έχει ο Δήμος στη διάθεσή του και ερευνηθούν οι ιδιαιτερότητες και τα κύρια χαρακτηριστικά γνωρίσματα της περιοχής σε συνάρτηση με τις τάσεις και τις εξελίξεις στο διεθνές τεχνολογικό περιβάλλον, θα αποτυπωθεί η Στρατηγική του Δήμου για την έξυπνη πόλη στους σημαντικότερους τους τομείς της δραστηριότητάς του (ενδεικτικά όπως: ηλεκτρονική διακυβέρνηση, τουρισμός-πολιτισμός, κινητικότητα, περιβάλλον, ενέργεια, τοπική οικονομία, τόνωση επιχειρηματικότητας κα), με στόχο, αφενός μεν να βελτιστοποιηθεί η χρήση των υπαρχόντων υποδομών, αφετέρου δε, να αναζητηθούν πόροι, από το ΕΣΠΑ και άλλα χρηματοδοτικά εργαλεία, για την υλοποίηση έργων έξυπνων εφαρμογών και συστημάτων, με στόχο την αναβάθμιση των παρεχόμενων υπηρεσιών προς τους πολίτες και τη βελτίωση της ποιότητας ζωής.

**ΑΡΘΡΟ 4ο ΦΟΡΕΑΣ ΥΛΟΠΟΙΗΣΗΣ-ΕΠΙΣΤΗΜΟΝΙΚΟΣ ΥΠΕΥΘΥΝΟΣ**

Φορέας υλοποίησης του ερευνητικού προγράμματος με τίτλο: «**Εκπόνηση Επιχειρησιακού Σχεδίου Δήμου Αρταίων για την Έξυπνη Πόλη**» ορίζεται ο ΕΛΚΕ του ΤΕΙ ΗΠΕΙΡΟΥ, με επιστημονικά υπεύθυνο, τον Λέκτορα του Τμήματος Μηχανικών Πληροφορικής ΤΕ, κ. **Αλέξανδρο Τ. Τζάλλα.**

**ΑΡΘΡΟ 5ο ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΣΥΜΒΑΛΛΟΜΕΝΩΝ**

Για την υλοποίηση του Έργου, τα συμβαλλόμενα μέρη, δηλαδή ο Δήμος Αρταίων και ο ΕΛΚΕ του ΤΕΙ ΗΠΕΙΡΟΥ αναλαμβάνουν, ο καθένας στο μέρος που ορίζεται παρακάτω, τις ακόλουθες υποχρεώσεις:

**Ο Δήμος Αρταίων αναλαμβάνει:**

α) Να διευκολύνει τη συνεργασία με το δεύτερο συμβαλλόμενο και τα αρμόδια όργανα του στην εκτέλεση της σύμβασης και την παροχή κάθε αναγκαίας βοήθειας στα πλαίσια του ρόλου και των δυνατοτήτων του για την υλοποίηση του προγράμματος

β) Να χρηματοδοτήσει το ερευνητικό πρόγραμμα με τίτλο: «Εκπόνηση Επιχειρησιακού Σχεδίου Δήμου Αρταίων για την Έξυπνη Πόλη» από τις πιστώσεις του Προϋπολογισμού του Δήμου των οικονομικών ετών 2018 και 2019.

γ) Να καταβάλει τα προβλεπόμενα ποσά για την υλοποίηση του προγράμματος, σύμφωνα

με όσα αναφέρονται στο άρθρο 6 της παρούσας σύμβασης.

δ) Να ορίσει δύο (2) εκπροσώπους με τους αναπληρωτές τους για την συμμετοχή τους στην Κοινή Επιτροπή Παρακολούθησης της σύμβασης του άρθρου 8 της παρούσης.

ε) Να ορίσει τα μέλη της Επιτροπής παραλαβής των παραδοτέων που αναφέρονται στο αντικείμενο της παρούσας σύμβασης.

στ) Ορίζει ως Διευθύνουσα Υπηρεσία για την εκτέλεση του έργου τη Διεύθυνση Προγραμματισμού, Πληροφορικής και Περιβαλλοντικών Πολιτικών

**Ο ΕΛΚΕ του ΤΕΙ ΗΠΕΙΡΟΥ ως φορέας υλοποίησης του αντικειμένου της σύμβασης αναλαμβάνει:**

α) Την υλοποίηση του αντικειμένου της σύμβασης, όπως αυτό περιγράφεται στη παρούσα σύμβαση.

β) Να διαθέτει για τον σκοπό αυτό το αναγκαίο προσωπικό και να συνεργάζεται με το Δήμο Αρταίων προκειμένου να διασφαλισθεί η αρτιότητα στην υλοποίηση του αντικειμένου της σύμβασης.

γ) Να συμμετέχει με τον επιστημονικά υπεύθυνο σε συσκέψεις ενημερωτικού χαρακτήρα, εφόσον ζητηθούν από τον Δήμο Αρταίων για την πρόοδο του ερευνητικού προγράμματος.

δ) Την εμπρόθεσμη παράδοση των παραδοτέων σύμφωνα με το χρονοδιάγραμμα.

ε) Να ορίσει ένα (1) εκπρόσωπο με τον αναπληρωτή του για την συμμετοχή τους στην Κοινή Επιτροπή Παρακολούθησης της σύμβασης του άρθρου 8 της παρούσας.

στ) Να αποστέλλει με την ολοκλήρωση της κάθε φάσης το σχετικό παραδοτέο στη Διευθύνουσα Υπηρεσία του Δήμου και στη συνέχεια, έπειτα από την παραλαβή του παραδοτέου, όλα τα απαραίτητα δικαιολογητικά που απαιτούνται για την πληρωμή (Πρακτικό Κοινής Επιτροπής Παρακολούθησης, τιμολόγιο, φορολογική και ασφαλιστική ενημερότητα).

Από την οριστική παραλαβή του έργου, αυτό θα περιέλθει αυτοδικαίως στον Δήμο Αρταίων.

Επίσης, ο Δήμος Αρταίων και ο ΕΛΚΕ του ΤΕΙ ΗΠΕΙΡΟΥ αναλαμβάνουν την υποχρέωση να παρέχουν στην **Κοινή Επιτροπή του άρθρου 8 της παρούσας** κάθε αναγκαία διευκόλυνση που προβλέπεται στην παρούσα σύμβαση για την επιτέλεση του έργου της και λαμβάνουν κάθε αναγκαίο μέτρο που απορρέει από την παρούσα για την απρόσκοπτη ολοκλήρωση του αντικειμένου της παρούσας σύμβασης.

**ΑΡΘΡΟ 6ο ΠΟΡΟΙ ΚΑΙ ΠΟΣΑ ΧΡΗΜΑΤΟΔΟΤΗΣΗΣ – ΤΡΟΠΟΣ ΠΛΗΡΩΜΗΣ**

Η συνολική αμοιβή του ΕΛΚΕ του ΤΕΙ ΗΠΕΙΡΟΥ για την εκτέλεση του συμφωνημένου ερευνητικού προγράμματος, συμφωνείται στο ποσό των δέκα χιλιάδων ευρώ (#10.000,00 €#) συμπεριλαμβανομένου του αναλογούντος Φ.Π.Α ποσοστού 24%.

Με την υπ’ αρ. 521/2018 Απόφαση του Δημοτικού Συμβουλίου εγκρίθηκε πίστωση **δύο χιλιάδων ευρώ (#2.000,00 €#),** σε βάρος του ΚΑ 70-6117.011 του προϋπολογισμού του Δήμου έτους 2018, για την πληρωμή του 1ου παραδοτέου της παρούσης προγραμματικής σύμβασης.

Το υπόλοιπο ποσό των **οκτώ χιλιάδων ευρώ (#8.000,00 €#)**, που απαιτείται για την αποπληρωμή του αντικειμένου της σύμβασης, θα εγγραφθεί στον προϋπολογισμό του οικονομικού έτους 2019.

Το ποσό θα καταβληθεί τμηματικά με την παραλαβή του κάθε παραδοτέου ως εξής :

**Παραδοτέο 1.** Ανάλυση Απαιτήσεων Δήμου Αρταίων και Καταγραφή Υπάρχουσας Ηλεκτρονικής Υποδομής. Προϋπολογιζόμενη δαπάνη 2.000,00 ευρώ με το ΦΠΑ.

**Παραδοτέο 2.** Διαμόρφωση Κεντρικής Υποδομής στο G-Cloud και Καθορισμός Προδιαγραφών Υποέργων Smart City. Προϋπολογιζόμενη δαπάνη 4.000,00 ευρώ με το ΦΠΑ.

**Παραδοτέο 3.** Μετάπτωση Συμβατών Υπαρχόντων Εφαρμογών Δήμου Αρταίων στο G-Cloud, Υποστήριξη και Διαχείριση Κεντρικής Υποδομής στο G-Cloud και Διοργάνωση Διαγωνισμού Πληροφορικής (Hackathon). Προϋπολογιζόμενη δαπάνη 4.000,00 ευρώ με το ΦΠΑ.

Κάθε παραδοτέο θα συνοδεύεται από την σχετική απολογιστική έκθεση και την αποστολή του ισόποσου τιμολογίου και των απαραίτητων δικαιολογητικών στην Διευθύνουσα Υπηρεσία.

Η καταβολή κάθε δόσης, σύμφωνα με τα ανωτέρω, θα γίνεται μετά από την έκδοση των αντίστοιχων νόμιμων παραστατικών με κατάθεση στον Ειδικό Λογαριασμό της Επιτροπής Ερευνών & Διαχείρισης του ΕΛΚΕ του Τεχνολογικού Εκπαιδευτικού Ιδρύματος Ηπείρου στην Τράπεζα Πειραιώς, Υποκατάστημα Άρτας , αρ. λογ. 5400-23900-714, IBAN No: GR47 0172 4000 0054 0002 3900 714 με τη σημείωση για το έργο:  **«Εκπόνηση Επιχειρησιακού Σχεδίου Δήμου Αρταίων για την Έξυπνη Πόλη»** -Όνομα Καταθέτη» και ύστερα από την υπογραφή της σύμβασης.

**ΑΡΘΡΟ 7ο ΔΙΑΡΚΕΙΑ ΣΥΜΒΑΣΗΣ**

Η παρούσα Προγραμματική Σύμβαση αρχίζει από την υπογραφή της και λήγει οκτώ (8) μήνες από την υπογραφή της. Δύναται να δοθεί παράτασή της ύστερα από συμφωνία και των δύο συμβαλλόμενων μερών.

Το χρονοδιάγραμμα εκτέλεσης της παρούσας Προγραμματικής Σύμβασης αναλύεται στο Παράρτημα Ι και αποτελεί αναπόσπαστο τμήμα της παρούσας.

**ΑΡΘΡΟ 8ο ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ**

Τα συμβαλλόμενη μέρη, εκτιμώντας τη σοβαρότητα του αντικειμένου της σύμβασης, συμφωνούν στη συγκρότηση της επιτροπής παρακολούθησης για την εποπτεία της εφαρμογής της παρούσας Προγραμματικής Σύμβασης στα πλαίσια της εφαρμογής της παρ. 2α του Άρθρου 100 του Ν.3852/2010 (ΦΕΚ 87 Α’ /2010).

Η Επιτροπή είναι τριμελής και αποτελείται από α) δύο (2) εκπροσώπους του Δήμου Αρταίων και β) έναν (1) εκπρόσωπο του Τεχνολογικού Εκπαιδευτικού Ιδρύματος Ηπείρου.

Ο ένας (1) εκπρόσωπος του Δήμου Αρταίων, θα ορίζεται ως Πρόεδρος και ο δεύτερος ως Γραμματέας, με σχετική απόφαση του Δημοτικού Συμβουλίου.

Το αργότερο εντός 15 ημερών από την έναρξη ισχύος της προγραμματικής αυτής σύμβασης, οι συμβαλλόμενοι φορείς προτείνουν τους εκπροσώπους τους στην Κοινή Επιτροπή Παρακολούθησης.

Αντικείμενο της Κοινής Επιτροπής Παρακολούθησης είναι:

* Ο συντονισμός και η παρακολούθηση όλων των εργασιών που απαιτούνται για την εκτέλεση του αντικειμένου της παρούσας προγραμματικής σύμβασης.
* Η παρακολούθηση της τήρησης όλων των όρων της προγραμματικής σύμβασης και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της.
* Η υποβοήθηση στην υλοποίηση του αντικειμένου της σύμβασης.
* Η διαπίστωση της ολοκλήρωσης των εκατέρωθεν υποχρεώσεων.
* Η τήρηση του χρονοδιαγράμματος.
* Η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση του αντικειμένου της παρούσας.
* Τυχόν τροποποιήσεις του χρονοδιαγράμματος υλοποίησης των επί μέρους σταδίων του αντικειμένου της σύμβασης.
* Η σύνταξη του Πρακτικού, από το οποίο θα προκύπτει ότι κατά την εκτέλεση του ερευνητικού προγράμματος τηρήθηκαν οι όροι της παρούσας Π.Σ και εγκρίνεται η πληρωμή του ποσού που αναφέρεται για κάθε παραδοτέο το οποίο έχει προηγουμένως εγκρίνει και παραλάβει η αρμόδια επιτροπή παραλαβής. Το σχετικό Πρακτικό θα κοινοποιείται στον φορέα υλοποίησης.

Η Επιτροπή συγκαλείται με πρόσκληση του Προέδρου. Στην πρόσκληση γράφονται τα θέματα της ημερήσιας διάταξης και ειδοποιούνται τα μέλη έγκαιρα με τον προσφορότερο τρόπο. Στην ημερήσια διάταξη αναγράφονται υποχρεωτικά και εισάγονται προς συζήτηση τα θέματα που ζήτησαν εγγράφως οι εκπρόσωποι έστω και ενός των συμβαλλομένων μερών.

Ο Πρόεδρος μπορεί να αναθέσει σε μέλος της Επιτροπής την ειδικότερη μελέτη και εισήγηση του θέματος της ημερήσιας διάταξης. Μπορεί επίσης να καλεί στις συνεδριάσεις υπάλληλο οιασδήποτε ειδικότητας που θα οριστεί από την Αρμοδία Διεύθυνση για παροχή πληροφοριών ή γνωμών σχετικά με τα συζητούμενα θέματα.

Η Επιτροπή συνεδριάζει στο Δημαρχείο, εφόσον συμφωνήσει η πλειοψηφία των μελών της. Τα βιβλία της Επιτροπής τηρούνται και φυλάσσονται στο Δημαρχείο.

Η Κοινή Επιτροπή Παρακολούθησης βρίσκεται σε απαρτία όταν είναι παρόντα και τα τρία μέλη της. Οι αποφάσεις της πρέπει να είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς.

Αν οι αποφάσεις της Επιτροπής παραβαίνουν όρους της Προγραμματικής Σύμβασης είτε παραβαίνουν τους κανόνες της επιστήμης και την καλή πίστη, είτε τέλος, δημιουργούν ουσιώδη βλάβη σε κάποιον από τους συμβαλλόμενους φορείς, καθώς και σε θέματα που δεν προβλέπονται και δεν ρυθμίζονται στις προαναφερόμενες συμβάσεις ο κάθε συμβαλλόμενος φορέας στην Προγραμματική σύμβαση διατηρεί το δικαίωμα αμφισβήτησης της απόφασης της Επιτροπής. Οι αποφάσεις της Επιτροπής διατυπώνονται σε πρακτικά και υπογράφονται από όλα τα μέλη και τον Γραμματέα. Οι λοιπές λεπτομέρειες που ενδεχομένως απαιτηθούν για την λειτουργία της Κοινής Επιτροπής θα καθορισθούν με αποφάσεις της.

**ΑΡΘΡΟ 9ο ΡΗΤΡΕΣ**

Απαγορεύεται η εκχώρηση των αποτελεσμάτων του παρόντος ερευνητικού προγράμματος ολικά ή μερικά σε τρίτο.

Η παράβαση οποιουδήποτε από τους όρους αυτής της σύμβασης, που θεωρούνται όλοι ουσιώδεις από οποιοδήποτε από τα συμβαλλόμενα μέρη, παρέχει στο άλλο το δικαίωμα να αξιώσει αποκατάσταση των αντισυμβατικών ενεργειών σε εύλογο χρόνο. Σε περίπτωση αδυναμίας ή αμέλειας προς αποκατάσταση από της πλευράς του ενός μέρους, έχει ο αντισυμβαλλόμενος το δικαίωμα να καταγγείλει τη σύμβαση σύμφωνα με την κείμενη νομοθεσία, αξιώνοντας κάθε θετική ή αποθετική ζημία.

**ΑΡΘΡΟ 10ο ΤΕΛΙΚΕΣ ΔΙΑΤΑΞΕΙΣ**

1. Η μη άσκηση δικαιωμάτων, η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντιθέτων προς την Προγραμματική Σύμβαση ή καθυστέρηση στη λήψη μέτρων που προβλέπει η σύμβαση αυτή, από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από τις υποχρεώσεις τους ή αναγνώριση δικαιωμάτων στα συμβαλλόμενα μέρη που δεν αναγνωρίζονται ρητά από την Προγραμματική Σύμβαση.
2. Η εκτέλεση της σύμβασης αυτής δεν απαιτεί ούτε συνεπάγεται την πρόσληψη προσωπικού.

**ΑΡΘΡΟ 11ο ΕΠΙΛΥΣΗ ΔΙΑΦΟΡΩΝ**

Κάθε διαφορά μεταξύ των συμβαλλομένων μερών που αφορά στην εκτέλεση και την ερμηνεία των όρων της παρούσας σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης δύναται να επιλύεται από τα αρμόδια Δικαστήρια Άρτας αφού όμως εξαντληθούν όλες οι δυνατότητες εξωδικαστικής επίλυσης της διαφοράς από τους συμβαλλόμενους.

**ΑΡΘΡ0 12ο ΑΚΡΟΤΕΛΕΥΤΙΟ**

Η παρούσα Σύμβαση αφού αναγνώσθηκε και βεβαιώθηκε για το περιεχόμενό της, υπογράφεται ως ακολούθως σε τέσσερα (4) αντίτυπα από τα οποία έκαστος εκ των συμβαλλομένων θα λάβει δύο (2).

ΟΙ ΣΥΜΒΑΛΛΟΜΕΝΟΙ

|  |  |
| --- | --- |
| Για τον Δήμο Αρταίων  Ο ΔΗΜΑΡΧΟΣ | Για τον ΕΛΚΕ του Τεχνολογικού Εκπαιδευτικού Ιδρύματος Ηπείρου  Ο Πρόεδρος της Επιτροπής Ερευνών & Διαχείρισης του ΕΛΚΕ ΤΕΙ ΗΠΕΙΡΟΥ |
| ΧΡΗΣΤΟΣ ΤΣΙΡΟΓΙΑΝΝΗΣ | Κωνσταντίνος Καραμάνης |

**ΠΑΡΑΡΤΗΜΑ Ι**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ΧΡΟΝΟΔΙΑΓΡΑΜΜΑ ΥΛΟΠΟΙΗΣΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ ΔΗΜΟΥ ΑΡΤΑΙΩΝ- ΕΛΚΕ ΤΟΥ ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΗΠΕΙΡΟΥ για το ερευνητικό πρόγραμμα: «Εκπόνηση Επιχειρησιακού Σχεδίου Δήμου Αρταίων για την Έξυπνη Πόλη»** | | | | | | | | |
|
|  | **Διάρκεια (μήνες)** | | | | | | | |
| **Παραδοτέα** | Μ1 | Μ2 | Μ3 | Μ4 | Μ5 | Μ6 | Μ7 | Μ8 |
| Παραδοτέο 1. Ανάλυση Απαιτήσεων Δήμου Αρταίων και Καταγραφή Υπάρχουσας Ηλεκτρονικής Υποδομής |  |  |  |  |  |  |  |  |
| Παραδοτέο 2. Διαμόρφωση Κεντρικής Υποδομής στο G-Cloud και Καθορισμός Προδιαγραφών Υποέργων Smart City. |  |  |  |  |  |  |  |  |
| Παραδοτέο 3. Μετάπτωση Συμβατών Υπαρχόντων Εφαρμογών Δήμου Αρταίων στο G-Cloud, Υποστήριξη και Διαχείριση Κεντρικής Υποδομής στο G-Cloud και Διοργάνωση Διαγωνισμού Πληροφορικής (Hackathon) |  |  |  |  |  |  |  |  |

B.- Ορίζει ως εκπροσώπους του Δήμου στην Κοινή Επιτροπή Παρακολούθησης της σύμβασης τους:

1) Τον κ. Μακρή Γεώργιο, Αναπληρωτή Προϊστάμενο της Διευθυνσης Προγραμματισμού, Πληροφορικής και Περιβαλλοντικών Πολιτικών, με αναπληρωτή του, τον κ. Δάφνο Γεώργιο Αναπληρωτή Προϊστάμενο του Τμήματος Πληροφορικής

2) Τον κ. Σερβετά Ηλία Γενικό Γραμματέα του Δήμου, με αναπληρωτή του, την κα Γρύλια Σοφία, Αναπληρώτρια Προϊσταμένη της Διεύθυνσης Τεχνικών Υπηρεσιών.

Πρόεδρος της επιτροπής ορίζεται ο κ. Μακρής Γεώργιος ενώ χρέη Γραμματέα θα εκτελεί ο κ. Σερβετάς Ηλίας, Γενικός Γραμματέας του Δήμου και μέλος αυτής.

Αναθέτει κάθε περαιτέρω ενέργεια στον κ. Δήμαρχο.

**Η απόφαση αυτή έλαβε αριθ. 525/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*