

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 26/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 508/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 66ΨΦΩΨΑ-6ΚΥ | **«Επί αιτήσεως της Κ/ξίας ¨Σ.Παπανικολάου & ΣΙΑ Ο.Ε. – Αλεξοπούλου Χριστίνα του Μιχαήλ – Χαρατσάρης Κων/νος του Παναγιώτη για παράταση συμβατικής προθεσμίας εκτέλεσης του έργου «Αποκατάσταση ζημιών που προκλήθηκαν από θεομηνίες του έτους 2015 και έργα πρόληψης νέων»** |

Στην Άρτα σήμερα την δεκάτη εβδόμη (17) του μηνός Σεπτεμβρίου του έτους 2018 ημέρα Δευτέρα και ώρα 19,00 , το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 21625/13-9-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος 12. Γραμματικού-Παπατσίμπα Θεανώ | 1. Σφήκας Δημήτριος 2. Κουτρούμπα Άννα-Μαρία 3. Μιλτιάδους Γεώργιος 4. Βλάχος Μιχαήλ 5. Παπαλέξης Ιωάννης 6. Κατσαντούλα Αναστασία 7. Παπαιωάννου Κωνσταντίνος 8. Κιτσαντά Ευαγγελίτσα 9. Παπάζογλου Χαράλαμπος 10. Πετανίτης Δημητριος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη | 1. Ζυγουβέλης Παναγιώτης 2. Βασιλάκη-Μητρογιώργου Βικτωρία 3. Βλάρας Γρηγόριος 4. Παπακίτσος Στέφανος 5. Ξυλογιάννης Άγγελος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πολυδρόσου, Ράχης,Βλαχέρνας, Κορφοβουνίου,Δαφνωτής, Φανερωμένης, Καλογερικού και Γραμμενίτσας, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (13) έκτακτων θεμάτων, για τα οποία θα ληφθούν αποφάσεις, μετά το τέλος των τακτικών θεμάτων.

Ο κ. Παπάζογλου αποχώρησε κατά τη συζήτηση του 1ου τακτικού θέματος. Η κα Κατσαντούλα ο κ. Πετανίτης , ο κ. Παπαιωάννου και ο κ. Μπαλάγκας αποχώρησαν μετά τη συζήτηση των τακτικών θεμάτων. Η κα Κιτσαντά βρισκόταν εκτός αίθουσας κατά τη συζήτηση του 8ου εκτακτου θέματος.

Το Δημοτικό Συμβούλιο ομόφωνα εξέδωσε ψήφισμα, ΚΑΤΑ του άρθρου 4 του Σχεδίου της Υπουργικής Απόφασης, η οποία αφορά τη ρύθμιση των θεμάτων εμπορίας και διακίνησης ακτινιδίων, ζητώντας την άμεση αποσυρσή του.

Ο Πρόεδρος κήρυξε την έναρξη της συνεδρίασης και εισηγούμενος το 12ο τακτικό  θέμα της ημερήσιας διάταξης « Επί αιτήσεως της Κ/ξίας ¨Σ.Παπανικολάου & ΣΙΑ Ο.Ε. – Αλεξοπούλου Χριστίνα του Μιχαήλ – Χαρατσάρης Κων/νος του Παναγιώτη για παράταση συμβατικής προθεσμίας εκτέλεσης του έργου «Αποκατάσταση ζημιών που προκλήθηκαν από θεομηνίες του έτους 2015 και έργα πρόληψης νέων» έθεσε υπόψη του συμβουλίου την από 3-9-2018 αίτηση της αναδόχου Κ/Ξ του παραπάνω έργου με την οποία ζητά παράταση περαίωσης του έργου τριών (3) μηνών.

Στη συνέχεια αναγνώστηκε η εισήγηση της ΤΥΔ στην οποία αναφέρονται τα εξής:

Στις 2–10-2017 υπογράφηκε σύμβαση για την κατασκευή του έργου «ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΘΕΟΜΗΝΙΕΣ ΤΟΥ ΕΤΟΥΣ 2015 ΚΑΙ ΕΡΓΑ ΠΡΟΛΗΨΗΣ ΝΕΩΝ**»** μεταξύ του Δημάρχου Δήμου Αρταίων κ. Χρήστο Τσιρογιάννη και του κ. Παπανικολάου Σπυρίδων εκπρόσωπου της αναδόχου Κ/ξίας «Σ. Παπανικολάου & ΣΙΑ Ο.Ε. – Αλεξοπούλου Χριστίνα του Μιχαήλ – Χαρατσάρης Κων/νος του Παναγιώτη» Σύμφωνα με αυτή το έργο θα έπρεπε να περατωθεί στις 2 /10 /2018.

Οι εργασίες που έχουν εκτελεσθεί μέχρι σήμερα αντιστοιχούν στο 95% περίπου του συνόλου των προς εκτέλεση εργασιών.

Οι ανεκτέλεστες εργασίες αφορούν τη φύτευση τμημάτων του έργου, η οπόια δεν μπόρεσε να πραγματοποιηθεί μέσα στη συμβατική προθεσμία, διότι λόγω της ζέστης το Καλοκαίρι δεν γίνονται φυτεύσεις.

Κατόπιν των ανωτέρω εισηγούμαστε να δοθεί παράταση 2 μηνών ήτοι έως τις 2/12/2018 για να ολοκληρωθεί το έργο.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι  
τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των,  
κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος  
κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 και την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α. Αποδέχεται το αίτημα της αναδόχου εργοληπτικής επιχείρησης «Κ/ξία ¨Σ.Παπανικολάου & ΣΙΑ Ο.Ε. – Αλεξοπούλου Χριστίνα του Μιχαήλ – Χαρατσάρης Κων/νος του Παναγιώτη για παράταση συμβατικής προθεσμίας εκτέλεσης του έργου «Αποκατάσταση ζημιών που προκλήθηκαν από θεομηνίες του έτους 2015 και έργα πρόληψης νέων» και εγκρίνει την  παράταση της συμβατικής προθεσμίας περαίωσης του ανωτέρω έργου κατά 2 μήνες ήτοι έως τις 2/12/2018 για να ολοκληρωθεί το έργο, σύμφωνα με την τεχνική έκθεση.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 508/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*