

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 26/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 526/2018** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: Ω87ΟΩΨΑ-5ΑΕ | **«Αδυναμία εκτέλεσης με ίδια μέσα του Δήμου Αρταίων, της υπηρεσίας "Επισκευή και συντήρηση οχημάτων και μηχανημάτων έργου (Μ.Ε.) του Δήμου Αρταίων" για τα έτη 2018 και 2019»** |

Στην Άρτα σήμερα την δεκάτη εβδόμη (17) του μηνός Σεπτεμβρίου του έτους 2018 ημέρα Δευτέρα και ώρα 19,00 , το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, σύμφωνα με τις διατάξεις του αρθρ. 95 παρ.4 του Ν. 3463/2006 «Κύρωση Κώδικα Δήμων και Κοινοτήτων) ύστερα από την με αριθμό πρωτ. 21625/13-9-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  Ν.3852/2010.

    Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο  νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση  ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Μπαλάγκας Γεώργιος 3. Πατήλας Κωνσταντίνος 4. Τράμπας Κωνσταντίνος 5. Πανέτας Γεώργιος 6. Χαρακλιάς Κωνσταντίνος 7. Κοτσαρίνης Μιχαήλ 8. Ζέρβας Κων/νος 9. Σιαφάκας Χριστόφορος 10. Λιλής Γεώργιος 11. Λιόντος Νικόλαος 12. Γραμματικού-Παπατσίμπα Θεανώ | 1. Σφήκας Δημήτριος 2. Κουτρούμπα Άννα-Μαρία 3. Μιλτιάδους Γεώργιος 4. Βλάχος Μιχαήλ 5. Παπαλέξης Ιωάννης 6. Κατσαντούλα Αναστασία 7. Παπαιωάννου Κωνσταντίνος 8. Κιτσαντά Ευαγγελίτσα 9. Παπάζογλου Χαράλαμπος 10. Πετανίτης Δημητριος |

**Απουσίαζαν**, αν και κλήθηκαν νόμιμα οι:

|  |  |
| --- | --- |
| 1. Νταλάκας Δημήτριος 2. Καραγεώργος Γεώργιος 3. Στασινός Παύλος 4. Παπαμιχαήλ Κων/νος 5. Κοσμάς Ηλίας 6. Ντέμσια Αικατερίνη | 1. Ζυγουβέλης Παναγιώτης 2. Βασιλάκη-Μητρογιώργου Βικτωρία 3. Βλάρας Γρηγόριος 4. Παπακίτσος Στέφανος 5. Ξυλογιάννης Άγγελος |

Στη συνεδρίαση παραβρέθηκαν οι Πρόεδροι των Τοπ. Κοινοτήτων Πολυδρόσου, Ράχης,Βλαχέρνας, Κορφοβουνίου,Δαφνωτής, Φανερωμένης, Καλογερικού και Γραμμενίτσας, οι υπόλοιποι Πρόεδροι των Δημ. Ενοτήτων και Τοπικών Κοινοτήτων δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση (13) έκτακτων θεμάτων, για τα οποία θα ληφθούν αποφάσεις, μετά το τέλος των τακτικών θεμάτων.

Ο κ. Παπάζογλου αποχώρησε κατά τη συζήτηση του 1ου τακτικού θέματος. Η κα Κατσαντούλα ο κ. Πετανίτης , ο κ. Παπαιωάννου και ο κ. Μπαλάγκας αποχώρησαν μετά τη συζήτηση των τακτικών θεμάτων. Η κα Κιτσαντά βρισκόταν εκτός αίθουσας κατά τη συζήτηση του 8ου εκτακτου θέματος.

Το Δημοτικό Συμβούλιο ομόφωνα εξέδωσε ψήφισμα, ΚΑΤΑ του άρθρου 4 του Σχεδίου της Υπουργικής Απόφασης, η οποία αφορά τη ρύθμιση των θεμάτων εμπορίας και διακίνησης ακτινιδίων, ζητώντας την άμεση αποσυρσή του.

Ο Πρόεδρος κήρυξε την έναρξη της συνεδρίασης και εισηγούμενος το 7ο έκτακτο  θέμα της ημερήσιας διάταξης «Αδυναμία εκτέλεσης με ίδια μέσα του Δήμου Αρταίων, της υπηρεσίας "Επισκευή και συντήρηση οχημάτων και μηχανημάτων έργου (Μ.Ε.) του Δήμου Αρταίων" για τα έτη 2018 και 2019»  έδωσε το λόγο στον αρμόδιο αντιδήμαρχο κ. Λιλή ο οποίος έθεσε υπόψη του συμβουλίου τα εξής:

Έχοντας υπόψη:

1. Την ανάγκη επισκευής των οχημάτων και μηχανημάτων του Δήμου Αρταίων από εξειδικευμένα συνεργεία για τα έτη 2018-2019. Οι υπηρεσίες αυτές αφορούν την τακτική και έκτακτη συντήρηση και επισκευή των οχημάτων και επομένως απαιτούνται εξειδικευμένα συνεργεία ειδικότητας μηχανικού, ηλεκτρολόγου, φανοποιού, ψυκτικού, φρένων, ταχογράφων, ελαστικών, υπερκατασκευών, με την απαραίτητη κατά περίπτωση υλικοτεχνική υποδομή και τεχνογνωσία.
2. Το γεγονός ότι ο Δήμος Αρταίων έχει στην κατοχή του πενήντα οκτώ (58) συνολικά οχήματα, σε μια μεγάλη ποικιλία τύπων όπως αυτοκίνητα, μηχανήματα έργου, απορριμματοφόρα, φορτηγά και δίκυκλα, διαφόρων εργοστασίων παραγωγής τα οποία εξυπηρετούν συνεχείς και κρίσιμες υπηρεσίες προς τους πολίτες. Η μεγάλη χρήση, η γήρανση του στόλου, η ασφάλεια και αξιοπιστία που καλούνται να έχουν ( πολιτική προστασία, καθαριότητα, ηλεκτροφωτισμός κ.λ.π.) και έκτακτοι παράγοντες, έχουν ως αποτέλεσμα συχνές βλάβες και συντηρήσεις, οι οποίες κάνουν απαραίτητη την βοήθεια από εξωτερικούς συνεργάτες (συνεργεία). Επισυνάπτεται αναλυτικός κατάλογος – πίνακας οχημάτων του Δήμου Αρταίων.
3. Οι ανάγκες που καλείται να καλύψει ο Δήμος Αρταίων δεν μπορούν να αποκατασταθούν από υπηρεσίες του Δήμου, καθώς δεν υπάρχει ούτε το κατάλληλο προσωπικό, ούτε οι κατάλληλες υποδομές. Ο Δήμος διαθέτει μόλις ένα άτομο ΔΕ Μηχανοτεχνίτη, ο οποίος βρίσκεται στην υπηρεσία με προσωρινά αποτελέσματα της προκήρυξης 3Κ, με σύμβαση ορισμένου χρόνου. Με τις υπάρχουσες συνθήκες εξυπηρετούνται μόνο μικροεπισκευές, αλλαγή λαδιών, αλλαγές σε μαρκούτσια και λοιπές μικρές βλάβες.
4. Τους Κ.Α. :10-6263.001, Κ.Α.15-6263.001,

Κ.Α.20-6263.001, Κ.Α.20-6264.001, Κ.Α.30-6263.001,

Κ.Α.30-6264.001, Κ.Α.35-6263.001, Κ.Α.35-6264.001,

Κ.Α.40-6263.001,Κ.Α.706264.001,Κ.Α.50-6263.001, για το έτος 2018

και τους αντίστοιχους για το έτος 2019.

1. Την μελέτη της Διεύθυνσης Τεχνικών Υπηρεσιών του Δήμου Αρταίων για την ανωτέρω υπηρεσία
2. Οτι το ποσό της ανωτέρω εργασίας είναι 230.000,00 με το ΦΠΑ και για τα δύο έτη (30.000 και 200.000 αντίστοιχα)

**Εισηγούμαστε**

1.Την αδυναμία εκτέλεσης της υπηρεσίας «**Επισκευή και συντήρηση των οχημάτων και μηχανημάτων έργου (Μ.Ε.) του Δήμου Αρταίων**» με ιδία μέσα

2.Την εκτέλεση της υπηρεσίας με ανοικτό διαγωνισμό, άρθρο 27 παρ. 1 του Ν.4412/2016.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 την εισήγηση,

**ΑΠΟΦΑΣΙΖΕI ΟΜΟΦΩΝΑ**

A.- 1.Την αδυναμία εκτέλεσης της υπηρεσίας «**Επισκευή και συντήρηση των οχημάτων και μηχανημάτων έργου (Μ.Ε.) του Δήμου Αρταίων**» με ιδία μέσα

2.Την εκτέλεση της υπηρεσίας με ανοικτό διαγωνισμό, άρθρο 27 παρ. 1 του Ν.4412/2016.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 526/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*